pythainlp/thai-wiki-dataset-v4 huggingface dataset:
พระเจ้าโบดวงที่ 4 แห่งเยรูซาเลม

พระเจ้าโบดวงที่ 4 แห่งเยรูซาเลม  ซึ่งมีสมญานามว่า กษัตริย์เรื้อน (Leper King) ทรงเป็นกษัตริย์แห่งเยรูซาเลมระหว่าง ค.ศ. 1174–1185 พระเจ้าโบดวงที่ 4 ทรงเป็นกษัตริย์นักรบในสงครามครูเสด และทรงสร้างวีรกรรมลือลั่นไว้ในยุทธการที่มอนต์กิซาร์ด
ค.ศ. 1174 ขณะที่ทรงมีอายุ 13 ชันษา ทรงพบว่าตัวเองเป็นโรคเรื้อน สร้างความกังวลแก่เหล่าขุนนางและข้าราชการอย่างมากเนื่องจากทรงเป็นรัชทายาทเพียงองค์เดียว ในปีเดียวกันนั้น พระบิดาและพระมารดาเสด็จสวรรคตทำให้เจ้าชายน้อยต้องขึ้นครองอาณาจักร ในสองปีแรกของรัชกาลจึงถูกปกครองโดยสองผู้สำเร็จราชการ ได้แก่ ไมลส์แห่งปล็องซี (Miles of Plancy) และเรย์มอนด์ที่ 3 แห่งตริโปลี (Raymond III of Tripoli)
เพื่อเป็นการค้ำประกันราชบัลลังก์กรุงเยรูซาเลม ผู้สำเร็จราชการเรย์มอนด์ทำการหมั้นหมายเจ้าหญิงซีบิลลา (Sibylla) พี่สาวของโบดวง กับกีโยม เดอ มงแฟรา (Guillaume de Montferrat) ลูกพี่ลูกน้องของพระเจ้าหลุยส์ที่ 7 แห่งฝรั่งเศสและจักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ ในปีแรกของรัชกาล โบดวงประสบความสำเร็จในการโจมตีเมืองดามัสกัสเพื่อกดดันทัพสุลต่านเศาะลาฮุดดีนให้ถอยห่างจากเมืองอะเลปโป
พระองค์ขึ้นครองเยรูซาเลมอย่างแท้จริงใน ค.ศ. 1176 ทรงนำทัพไปโจมตีเมืองดามัสกัสอีกครั้งและเมืองอันดูจาร์เพื่อกำราบการจู่โจมของพวกกบฏมุสลิม พระองค์ยังทรงวางแผนจู่โจมอาณาจักรอียิปต์ซึ่งเป็นฐานที่มั่นสำคัญของสุลต่านเศาะลาฮุดดีน ในการนี้ส่งตัวเรอโน เดอ ชาตียง (Renaud de Châtillon) พระญาติไปยังกรุงคอนสแตนติโนเปิลแห่งโรมัน เพื่อโน้มน้าวจักรพรรดิมานูเอลที่ 1 ให้ส่งกองเรือร่วมโจมตีอียิปต์ อย่างไรก็ตาม แผนการนี้ต้องสะดุดล้มลงเมื่อมงแฟราผู้เป็นพี่เขยเสียชีวิตในต้นปี ค.ศ. 1177 ขณะที่ซีบิลลากำลังตั้งครรภ์ เมื่อข่าวการสิ้นชีพของมงแฟราแพร่ไปถึงยุโรป จักรพรรดิโรมันจึงตัดสินพระทัยล้มเลิกการส่งกองเรือสนับสนุนแผนอียิปต์ แผนโจมตีอียิปต์จึงเป็นอันล้มเหลวตั้งแต่ยังไม่เริ่ม
เมื่อไร้การสนับสนุนจากจักรพรรดิโรมัน พวกนักรบครูเสดต่างเห็นว่าไม่มีทางรับมือเศาะลาฮุดดีนได้แน่ จึงพากันถอนกำลังจากกรุงเยรูซาเลมจนนครหลวงนี้ไร้การป้องกัน สุลต่านเศาะลาฮุดดีนทราบข่าวจึงยกทัพมุสลิมกว่าสองหมื่นนายจากอียิปต์เข้าโจมตีกรุงเยรูซาเลม ถึงกระนั้น พระเจ้าโบดวงก็ยังสามารถรวบรวมอัศวินราว 500 นายและทหารราบหลักพันเข้าต่อต้านจนเกิดเป็นยุทธการที่มอนต์กิซาร์ด พระองค์และชาตียงนำกองทัพหลักพันเข้าโจมตีกองทัพมุสลิมที่เหนื่อยล้าอย่างไม่ทันตั้งตัวจนกองทัพมุสลิมเรือนหมื่นต้องแตกพ่าย ถึงกระนั้น สงครามครูเสดก็ยังคงดำเนินต่อไป
ไหลอู๋

ไหลอู๋  เป็นนครระดับจังหวัดทางตอนกลางของมณฑลซานตง ประเทศจีน ตั้งอยู่ทางเหนือของนครจี่หนาน ทางตะวันออกติดจือปั๋ว และทางตะวันตกเฉียงใต้ติดไท่อัน ไหลอู๋เป็นนครระดับจังหวัดที่เล็กที่สุดในมณฑลซานตง จากการสำรวจสำมะโนประชากรปี ค.ศ. 2010 มีประชากรทั้งหมด 1,298,529 คน และเป็นส่วนหนึ่งของนครจี่หนาน ในปี ค.ศ. 2019
เขตการปกครอง.
นครไหลอู๋มีการแบ่งเขตการปกครองเป็น 2 นครระดับอำเภอ ได้แก่
สมาคมกฤษณภาวนามฤตนานาชาติ

สมาคมกฤษณภาวนามฤตนานาชาติ (International Society for Krishna Consciousness; ISKCON) หรือรู้จักกันในนาม ฮเรกฤษณะ เป็นองค์กรทางศาสนาฮินดู เคาทิยไวษณพ ISKCON ก่อตั้งขึ้นในปี 1966 ที่นิวยอร์ก โดย เอ. ซี. ภักติเวทานตะ สวามี ปรภุปาทะ คุรุและผู้นำด้านจิตวิญญาณ องค์กรนี้สร้างขึ้นเพื่อเผยแพร่การปฏิบัติภักติโยคะ (Bhakti Yoga)
จกโล

จกโล  เป็นโอมะฮ์ (รูมะฮ์อาดัตแบบชวา) ชนิดหนึ่ง โดยคำว่า "จกโล" หมายถึงรูปแบบของหลังคาแบบบาหลี หลังคาแบบนี้ใช้เป็นเครื่องบ่งบอกสถานะในสังคมสมัยก่อน
หลังคาจกโลมักพบประกอบในบ้าน (โอมะฮ์) และศาลา (เปินดาปา) จกโลถือเป็นหลังคาชวาแบบที่ซับซ้อนที่สุด นอกจากนี้ยังพบการประยุกต์ทรงของจกโลโยการเพิ่มยอดแหลมด้านบนเรียกว่าแบบตาจุก (Tajug) หรือ เมอรู (Meru) หลังคาแบบนี้จะสร้างในศาสนสถาน เช่น มัสยิด เท่านั้น หลังคาแบบจกโลจึงถือเป็นลักษณะเด่นของสถาปัตยกรรมแบบชวา
คัชการ์

คัชการ์ (อักษรโรมัน: Kashgar), คาฉือ  หรือ แกชแกร์  เป็นเมืองโอเอซิสแห่งหนึ่งในเขตปกครองตนเองซินเจียงอุยกูร์ ตั้งอยู่ทางตะวันตกสุดของประเทศจีน ใกล้พรมแดนประเทศอัฟกานิสถาน คีร์กีซสถาน ปากีสถาน และทาจิกิสถาน มีประชากรกว่า 500,000 คน ในอดีตถือเป็นเมืองสำคัญแห่งหนึ่งบนเส้นทางสายไหม ที่เชื่อมจีนกับตะวันออกกลางและยุโรปตั้งแต่สองพันปีก่อน
ปัจจุบันคัชการ์เป็นนครระดับอำเภอของประเทศจีน และเป็นศูนย์กลางของจังหวัดคัชการ์ซึ่งมีพื้นที่ 162,000 ตารางกิโลเมตร และมีประชากรทั้งหมดราว 4 ล้านคนใน ค.ศ. 2010
จากการสำรวจสำมะโนครัวพบว่า ประชากรส่วนใหญ่ของเมืองเป็นชาวอุยกูร์มุสลิม เมื่อเปรียบเทียบกับเมืองใหญ่สุดอย่างอุรุมชีจะพบว่าคัชการ์มีการผลิตอุตสาหกรรมและมีชาวจีนฮั่นอาศัยอยู่น้อยมาก ใน ค.ศ. 1998 มีประชากรทั้งหมด 311,141 คน แบ่งเป็นชาวอุยกูร์ร้อยละ 81 และชาวจีนฮั่นเพียงร้อยละ 18 จากการสำรวจใน ค.ศ. 2000 มีประชากร 340,640 คน กระทั่ง ค.ศ. 2010 พบว่าประชากรเพิ่มจำนวนเป็น 506,640 คน ซึ่งจำนวนที่เพิ่มขึ้นนี้ส่วนหนึ่งมาจากการเปลี่ยนแปลงอาณาเขตเมือง และอาจนับประชากรรอบนอกบางส่วนเข้าไปด้วย
เชิงอรรถ.
คีเฟอร์

คีเฟอร์ 
 เป็นนมเปรี้ยวชนิดหนึ่ง มีลักษณะคล้ายโยเกิร์ต เตรียมโดยใช้ยีสต์และแบคทีเรียของเมล็ดคีเฟอร์ (kefir grains) มีต้นกำเนิดจากยุโรปตะวันออกและรัสเซีย ซึ่งภูมิภาคนี้เตรียมคีเฟอร์โดยการปลูกเชื้อด้วยเมล็ดคีเฟอร์ในนมวัว นมแพะ หรือนมแกะ
ชื่อและต้นกำเนิด.
คำว่า “คีเฟอร์” ในภาษารัสเซียปรากฏขึ้นอย่างน้อยตั้งแต่ ค.ศ. 1867 อาจมาจากภาษารัสเซียหรือภาษาในยุโรปตะวันออก หรืออาจมาจากภาษาใดภาษาหนึ่งในกลุ่มภาษาเตอร์กิก คือ "köpür" (แปลว่า ฟอง) หรือจากภาษาเปอร์เซีย คือ "kef" (แปลว่า ฟอง) 
ในอดีตคีเฟอร์เตรียมโดยการใช้ถุงหนังแพะที่แขวนใกล้ทางเข้าประตู ถุงเหล่านี้จะถูกตีไปมาด้วยประตูเวลาคนเดินเข้าออก การตีไปมานั้นทำให้ส่วนประกอบของคีเฟอร์ คือนมกับเมล็ดคีเฟอร์ ผสมเข้ากันดี ในช่วงต้นของศตวรรษที่ 21 คีเฟอร์ได้เป็นที่รู้จักทั่วยุโรป ญี่ปุ่น และสหรัฐอเมริกา และเมื่อเป็นที่รู้จักในลาตินอเมริกา คนในกลุ่มประเทศนี้ก็เรียกคีเฟอร์ว่า búlgaros ซึ่งแปลว่า เครื่องดื่มบัลแกเรีย
การยึดครองฟิลิปปินส์ของญี่ปุ่น

ญี่ปุ่นยึดครองฟิลิปปินส์ (Filipino: "Pananakop ng mga Hapones sa Pilipinas"; Japanese: 日本のフィリピン占領; Hepburn: "Nihon no Firipin Senryō") เกิดขึ้นในช่วงระหว่างปี ค.ศ. 1942 และ 1945 เมื่อจักรวรรดิญี่ปุ่นได้เข้ายึดครองเครือจักรภพแห่งฟิลิปปินส์ในช่วงสงครามโลกครั้งที่สอง
การบุกครองฟิลิปปินส์ได้เริ่มต้นเมื่อวันที่ 8 ธันวาคม ค.ศ. 1941 สิบชั่วโมงหลังการโจมตีเพิร์ลฮาร์เบอร์ ที่เพิร์ลฮาร์เบอร์, เครื่องบินอเมริกันได้รับความเสียหายอย่างหนักในการโจมตีของญี่ปุ่นช่วงแรก เมื่อไร้การคุ้มกันทางอากาศ กองเรือเอเซียติกของอเมริกันในฟิลิปปินส์ได้ถอนตัวออกจากจาวา เมื่อวันที่ 12 ธันวาคม ค.ศ. 1941 นายพล ดักลาส แมกอาเธอร์ ได้รับคำสั่งให้ออกมา, ละทิ้งคนของเขาไว้ที่เกาะกอร์เรฮีดอร์ เมื่อคืนของวันที่ 11 มีนาคม ค.ศ. 1942 เดินทางไปยังออสเตรเลีย ระยะทาง 4,000 กิโลเมตร ทหารรักษาการณ์ที่เป็นฝ่ายป้องกันของอเมริกันและฟิลิปีโนที่กำลังอดอยากและป่วยหนักประมาณ 76,000 นายในบาตาอันได้ยอมจำนน เมื่อวันที่ 9 เมษายน ค.ศ. 1942 และถูกบังคับให้อดทนต่อการเดินขบวนความตายบาตาอันที่น่าอัปยศอดสู ซึ่งมีจำนวนประมาณ 7,000 - 10,000 นาย ได้เสียชีวิตหรือถูกฆ่าตาย ผู้รอดชีวิตประมาณ 13,000 นายบนเกาะกอร์เรฮีดอร์ได้ยอมจำนน เมื่อวันที่ 6 พฤษภาคม
ญี่ปุ่นได้เขายึดครองฟิลิปปินส์เป็นเวลานานกว่าสามปีจนกระทั่งการยอมจำนนของญี่ปุ่น การรบแบบกองโจรที่มีประสิทธิภาพสูงโดยกองกำลังต่อต้านฟิลิปปินส์ที่ควบคุมประมาณหกสิบเปอร์เซ็นของเกาะ พื้นที่ส่วนใหญ่เป็นป่าและภูเขา แมกอาเธอร์ได้ให้การสนับสนุนโดยเรือดำน้ำ และส่งกำลังเสริม และเจ้าหน้าที่ ชาวฟิลิปปินส์ยังคงจงรักภักดีต่อสหรัฐอเมริกา ส่วนหนึ่งเพราะอเมริกันได้รับรองให้ความเป็นเอกราช และเนื่องจากญี่ปุ่นได้กดขี่ข่มเหงต่อชาวฟิลิปปินส์เป็นจำนวนมากในการเกณฑ์แรงงานและยังทำให้หญิงสาวชาวฟิลิปปินส์กลายเป็นโสเภณี 
นายพลดัก ดักลาส แมกอาเธอร์ยังคงให้สัญญาว่าจะกลับมายังฟิลิปปินส์ เมื่อวันที่ 20 ตุลาคม ค.ศ. 1944 การยกพลขึ้นบกที่เกาะเลย์เตนั้นได้มาพร้อมกับกองกำลังของเรือ 700 ลำและทหาร 174,000 นาย ตลอดเดือนธันวาคม ค.ศ. 1944 เกาะเลย์เตและมินโดโรได้ปราศจากทหารญี่ปุ่น ในช่วงระหว่างการทัพ กองทัพจักรวรรดิญี่ปุ่นได้ดำเนินการป้องกันบนเกาะด้วยการฆ่าตัวตาย เมืองต่างๆ เช่น มะนิลาได้กลายเป็นเศษซากปรักหักพัง ชาวฟิลิปปินส์ในระหว่าง 500,000 และ 1,000,000 คนได้เสียชีวิตในช่วงการยึดครองของญี่ปุ่น
อเล็คซันเดอร์ ฟัน แดร์ เบ็ลเลิน

อเล็คซันเดอร์ ฟัน แดร์ เบ็ลเลิน (เกิด 18 มกราคม พ.ศ. 2487) เป็นประธานาธิบดีออสเตรียคนปัจจุบัน ก่อนหน้านี้เขาทำหน้าที่เป็นศาสตราจารย์ประจำสาขาวิชาเศรษฐศาสตร์ที่มหาวิทยาลัยเวียนนา และหลังจากเข้าร่วมการเมืองก็ทำหน้าที่เป็นโฆษกพรรคสีเขียวของออสเตรีย
ท่าอากาศยานอิสตันบูล

ท่าอากาศยานอิสตันบูล (IATA: IST, ICAO: LTFM) เป็นท่าอากาศยานหลักของประเทศตุรกี ตั้งอยู่ในนครอิสตันบูล บนฝั่งด้านตะวันตกของเมืองซึ่งอยู่ติดกับทวีปยุโรป ท่าอากาศยานแห่งนี้เปิดใช้งานเต็มรูปแบบเมื่อเดือนเมษายน ค.ศ. 2019 โดยเป็นการย้ายมาจากท่าอากาศยานนานาชาติอาทาทืร์ค 
แผนแม่บททั้งหมดของท่าอากาศยานแบ่งออกเป็น 4 เฟส เฟสแรกรองรับผู้โดยสาร 90 ล้านคนต่อปีเริ่มก่อสร้างเมื่อค.ศ. 2015 มีหัวหน้าผู้ออกแบบคือเซอร์นิโคลัส กริมชอว์ สถาปนิกชาวอังกฤษ ใช้งบประมาณก่อสร้างเฟสหนึ่งไปกว่า 7 พันล้านยูโร เมื่อท่าอากาศยานแห่งนี้ก่อสร้างครบทุกเฟสจะสามารถรองรับผู้โดยสารได้ถึง 200 ล้านคนต่อปี
ท่าอากาศยานอิสตันบูลมีอาคารผู้โดยสาร(Terminal)หลังเดียวซึ่งมีพื้นที่กว่า 1.44 ล้านตารางเมตร ถือเป็นอาคารผู้โดยสารที่ใหญ่ที่สุดในโลกในหลังคาเดียว มีอาคารเทียบเครื่องบิน (Concourse) จำนวนห้าส่วน ไล่ตั้งแต่ A, B, D, F, และ G มีสะพานขึ้นเครื่องบิน 143 สะพาน อาคาร G เป็นพื้นที่สำหรับผู้โดยสารภายในประเทศเท่านั้น ส่วนอาคาร A, B, D และส่วนตะวันตกของ F เป็นพื้นที่สำหรับผู้โดยสารระหว่างประเทศ อาคารผู้โดยสารเชื่อมต่อโดยตรงไปอาคารเทียบเครื่องบิน C และ E ท่าอากาศยานมีรันเวย์จำนวน 4 ทางวิ่ง
เส้นทางเดินเรือเซนต์ลอว์เรนซ์

เส้นทางเดินเรือเซนต์ลอว์เรนซ์  คือระบบประตูระบายน้ำ คลอง และคลองขุดระหว่างประเทศแคนาดากับสหรัฐ เพื่อให้เรือกำปั่นและเรือเดินสมุทรแล่นระหว่างมหาสมุทรแอตแลนติกกับเกรตเลกส์ในอเมริกาเหนือได้ ตลอดจนถึงดินแดนฝั่งตะวันตกของทะเลสาบสุพีเรีย เส้นทางเดินเรือตั้งชื่อตามแม่น้ำเซนต์ลอว์เรนซ์ซึ่งไหลจากทะเลสาบออนทาริโอสู่ทะเลแอตแลนติก แต่ในทางนิตินัย เส้นทางเดินเรือนี้มีขอบเขตตั้งแต่เมืองมอนทรีออล รัฐเกแบ็ก ถึงทะเลสาบอิรี รวมถึงคลองเวลล์แลนด์
ในความเป็นจริง แม่น้ำเซนต์ลอว์เรนซ์ซึ่งเป็นส่วนหนึ่งของเส้นทางฯ ก็หาได้เป็นคลองยาวตลอดตอน แต่ประกอบด้วยช่องทางน้ำที่ใช้เดินเรือได้ภายในแม่น้ำ ประตูน้ำ และคลองขนาบริมฝั่งแม่น้ำเพื่อลัดทางน้ำเชี่ยวและเขื่อนในแม่น้ำ
ประตูน้ำฯ ส่วนที่ตั้งในประเทศแคนาดาบริหารโดยบรรษัทจัดการเส้นทางเดินเรือเซนต์ลอว์เรนซ์ และในประเทศสหรัฐอเมริกาโดยบรรษัทพัฒนาเส้นทางเดินเรือเซนต์ลอว์เรนซ์ ซึ่งทั้งสองบรรษัทโฆษณาเส้นทางฯ นี้ว่าเป็นส่วนหนึ่งของ "ทางด่วน H2O" แม่น้ำส่วนที่อยู่ในรัฐมอนทริออลถึงมหาสมุทรแอตแลนติกอยู่ภายใต้เขตอำนาจของประเทศแคนาดา ควบคุมโดยองค์การท่าเรือเกแบ็กของกระทรวงคมนาคมแคนาดา
เลาเอินบวร์ค

เลาเอินบวร์ค  หรือชื่อเต็มคือ เลาเอินบวร์คอันแดร์เอ็ลเบอ  เป็นเมืองชนบทในรัฐชเลสวิช-ฮ็อลชไตน์ ประเทศเยอรมนี ตั้งอยู่บนชายฝั่งด้านเหนือของแม่น้ำเอ็ลเบอ ทางตะวันออกของนครฮัมบวร์ค เมืองนี้ก่อตั้งเมื่อค.ศ. 1182 โดยแบร์นฮาร์ท ดยุกแห่งซัคเซิน (Bernhard, Herzog von Sachsen) แห่งตระกูลอัสคาร์เนียร์ บรรพบุรุษของเหล่าดยุกแห่งเลาเอินบวร์ค เลาเอินบวร์คเคยมีสถานะเป็นดัชชีที่ชื่อ ซัคเซิน-เลาเอินบวร์ค จนกระทั่งถูกยุบเป็นมณฑลของปรัสเซียในปีในปีค.ศ. 1876
พอมพ์แอนด์เซอร์คัมสแทนซ์

พอมพ์แอนด์เซอร์คัมสแทนซ์  หรือชื่อเต็ม "พอมพ์แอนด์เซอร์คัมสแทนซ์มิลิแทรีมาร์ชเชส"  เป็นกลุ่มเพลงมาร์ชสำหรับออร์เคสตรา แต่งขึ้นโดยเซอร์เอ็ดเวิร์ด เอ็ลเกอร์ ถือเป็นผลงานชิ้นที่เป็นที่รู้จักมากที่สุดชิ้นหนึ่งของเขา
เพลงมาร์ชที่เป็นที่รู้จักกันมากที่สุดในมาร์ชทั้ง 6 เพลงในชุดนี้คือมาร์ชเพลงแรกในชุด ชื่อว่า "พอมพ์แอนด์เซอร์คัมสแทนซ์ นัมเบอร์วัน อิน ดี" (Pomp And Circumstance March No. 1 In D) เล่นรอบปฐมทัศน์พร้อมกับ มาร์ช นัมเบอร์ทูว์ ในเมืองลิเวอร์พูล เมื่อปี 1901 ทริโอนี้ประกอบด้วย "แลนด์ออฟโฮปแอนด์กลอรี" ดนตรีที่ใช้ประกอบพิธีบรมราชาภิเษกของพระเจ้าเอ็ดเวิร์ดที่ 7 ส่วนในอเมริกา แคนาดา ฟิลิปปินส์ เพลงนี้นิยมใช้เป็นเพลงประกอบพิธีการจบการศึกษา จึงเรียก "แลนด์ออฟโฮปแอนด์กลอรี" เป็น "แกรดดูเอเชินมาร์ช" (Graduation March) นิยมเล่นก่อนเริ่มพิธี การใช้ประกอบพิธีจบการศึกษานี้มีครั้งแรกในพิธีจบการศึกษาของมหาวิทยาลัยเยล เมื่อปี 1905
ลิมบวร์คอันแดร์ลาน

ลิมบวร์ค  หรือชื่อเต็มคือ ลิมบวร์คอันแดร์ลาน ("ลิมบวร์คริมแม่น้ำลาน") เป็นเมืองในรัฐเฮ็สเซิน ประเทศเยอรมนี ตั้งอยู่ทางทิศตะวันตกเฉียงเหนือของนครแฟรงก์เฟิร์ตไปราว 77 กิโลเมตร มีแม่น้ำลานไหนผ่านกลางเมือง ปราสาทหลังแรกก่อสร้างขึ้นราวค.ศ. 800 ต่อมาก็เกิดชุมชนเมืองขึ้นรายล้อมรอบปราสาท ชื่อเมืองปรากฏครั้งแรกในเอกสารปีค.ศ. 910 ในชื่อ "ลินท์พูร์ก" ("Lintpurc") ต่อมาในปีค.ศ. 1150 มีการสร้างสะพานข้ามแม่น้ำลานขึ้น ทำให้ลิมบวร์คกลายเป็นทางผ่านที่สำคัญระหว่างโคโลญกับฟรังค์ฟวร์ทอัมไมน์ 
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
จอห์น โอลิเวอร์

จอห์น วิลเลียม โอลิเวอร์ (เกิด 23 เมษายน 1977) เป็นตลก นักเขียน โปรดิวเซอร์ นักวิจารณ์การเมือง นักแสดงและพิธีกรโทรทัศน์ชาวอังกฤษ โอลิเวอร์เริ่มต้นอาชีพเป็นตลกสแตนด์อัพทั้งในสหราชอาณาจักรและสหรัฐ เขาได้รับความสนใจในวงกว้างขึ้นจากงานของเขาในรายการ "เดอะเดลีโชว์วิธจอน สจวร์ต" โดยเป็นผู้สื่อข่าวบริติชอาวุโสของรายการตั้งแต่ปี 2006 ถึง 2013 โอลิเวอร์คว้ารางวัลเอ็มมีไพรม์ไทม์สามรางวัลจากงานในฐานะนักเขียนทาง "เดอะเดลีโชว์" และเป็นพิธีกรรับเชิญเป็นเวลาแปดสัปดาห์ในปี 2013 นอกเหนือจาก "เดอะเดลีโชว์" แล้ว โอลิเวอร์ยังเป็นพิธีกรร่วมพอตแคสต์สุขนาฏกรรมเสียดสี "เดอะบูเกิล" (ปี 2007–2015) คู่กับแอนดี ซัลทซ์แมน ซึ่งโอลิเวอร์เคยเป็นพิธีกรร่วมกับเขาในซีรีส์วิทยุ "พะลิติคอลแอนิมอล" และเป็นพิธีกร "จอห์น โอลิเวอส์นิวยอร์กสแตนด์อัพโชว์" ทางช่องคอเมดีเซ็นทรัลตั้งแต่ปี 2010 ถึง 2013 เขายังแสดงทางโทรทัศน์ ที่โดดเด่นที่สุดได้แก่ บทตัวประกอบเป็นเอียน ดันแคนในซิตคอม คอมมิวนิตี ทางช่องเอ็นบีซี
ตั้งแต่ปี 2014 โอลิเวอร์เป็นพิธีกรซีรีส์"ลาสต์วีกทูไนต์วิธจอห์น โอลิเวอร์"ทางช่องเอชบีโอ เขาได้รับการรู้จักในทางวิจารณ์และทางนิยมสำหรับผลงานของเขาทางซีรีส์ ซึ่งมีอิทธิพลต่อวัฒนธรรม กฎหมายและการออกนโยบายของสหรัฐซึ่งมีการเรียกว่า "ผลจอห์น โอลิเวอร์" สำหรับงานของเขาทาง "ลาสต์วีกทูไนต์" โอลิเวอร์ชนะรางวัลเอ็มมีหกรางวัล และรางวัลพีบอดีสองรางวัล และรวมอยู่ในรายการไทม์ 100 ปี 2015 โดยได้รับอธิบายว่าเป็น "ตัวการการเปลี่ยนแปลงที่เป็นตลก... ทรงอิทธิพลเพราะเขาไม่กลัวที่จะจัดการกับปัญหาสำคัญอย่างไตร่ตรอง โดยไม่มีความกลัวหรือความสำนึกผิด"
อัลเทินบวร์ค

อัลเทินบวร์ค  เป็นเมืองในรัฐทือริงเงิน ประเทศเยอรมนี ตั้งอยู่ 40 กิโลเมตรทางใต้ของนครไลพ์ซิช ในอดีตเป็นศูนย์กลางของอุตสากรรมผ้าทอและการผลิตเหล็กที่สำคัญในปริมณฑลเกอรา, ชวิคเกา และเค็มนิทซ์ ซึ่งมีประชากรรวมกันกว่าล้านคน 
อัลเทินบวร์คได้รับการกล่าวถึงครั้งแรกในเอกสารปีค.ศ. 976 และถือเป็นเมืองของชาวเยอรมันเมืองแรกๆในพื้นที่ของชาวสลาฟ จักรพรรดิฟรีดริชพระมัสสุแดงเคยเสด็จเยือนอัลเทินบวร์คหลายครา ในคริสต์ศตวรรษที่ 17 อัลเทินบวร์คเป็นเมืองหลวงของราชวงศ์เว็ททีน ซึ่งปกครองดัชชีซัคเซิน-อัลเทินบวร์คจนกระทั่งเยอรมนียุบเลิกระบอบศักดินาในปีค.ศ. 1918
อัลเทินบวร์คเคยมีประชากรสูงสุดในปีค.ศ. 1979 ด้วยจำนวนกว่า 55,000 คน หลังจากนั้นก็ประสบกับภาวะประชากรถดถอยเรื่อยมาจนถึงปัจจุบัน ปี 2017 มีประชากรรวม 32,374 คน
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
กรมการขนส่งทหารเรือ

กรมการขนส่งทหารเรือ (อักษรย่อ: ขส.ทร.) เป็นหน่วยงานราชการของกองทัพเรือไทย ที่ดำเนินการเกี่ยวกับการขนส่ง ซึ่งมีเจ้ากรมการขนส่งทหารเรือคนปัจจุบันคือพลเรือตรี สมบัติ จูถนอมรองเจ้ากรมได้แก่ นาวาเอก สามารถ โปษะกฤษณะ
นอกจากนี้ กรมการขนส่งทหารเรือ ได้เป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ประวัติ.
กรมการขนส่งทหารเรือ เป็นหน่วยงานที่มีประวัติอันยาวนาน โดยถือกำเนิดเมื่อวันที่ 3 มีนาคม พ.ศ. 2446 ภายใต้ชื่อ "กองพาหนะ" ที่ขึ้นตรงต่อกรมบัญชาการทหารขึ้นบก ในสมัยที่กองทัพเรือไทยเป็นกรมทหารเรือ โดยมีหลวงพลพิฆาฎ (แว ไวณุนาวิน) เป็นผู้บังคับกองพาหนะคนแรก
กองพาหนะในสมัยแรกได้แบ่งส่วนราชการออกเป็น "กองรักษาเรือ" และ "กองทหาร" โดยมีหน้าที่ในการรักษาเรือ จัดกำลังพลประจำเรือ กระทั่งเปลี่ยนมาเป็นกรมการขนส่งทหารเรือตั้งแต่ปี พ.ศ. 2528 จนถึงปัจจุบัน
เมื่อครั้งที่มีการประชุมเอเปค 2003 กรมการขนส่งทหารเรือได้มีบทบาทในการจัดกระบวนพยุหยาตราชลมารค, การจัดพลขับรถสามล้อไฟฟ้าเข้ารับผู้นำเขตเศรษฐกิจเพื่อชมกระบวนเรือ, การแสดงเห่เรือประกอบการพายในเรือพระที่นั่งจำลอง
ความไม่สงบในชายแดนภาคใต้.
กรมการขนส่งทหารเรือ เป็นหนึ่งในหน่วยที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ซึ่งในเดือนพฤษภาคม พ.ศ. 2556 ได้เกิดเหตุลอบวางระเบิดรถบัสของกรมการขนส่งทหารเรือ บนทางหลวงแผ่นดินหมายเลข 42 ที่อำเภอยะหริ่ง จังหวัดปัตตานี ส่งผลให้เจ้าหน้าที่ทหารซึ่งเป็นพลขับเสียชีวิตในการปฏิบัติหน้าที่ 1 นาย รวมถึงมีผู้ได้รับบาดเจ็บอีก 7 ราย ซึ่งเป็นคณะทหารเรือและกลุ่มแม่บ้าน ที่เดินทางกลับจากการเยี่ยมกำลังพลบาดเจ็บในอำเภอหาดใหญ่
การฝึก.
กรมการขนส่งทหารเรือประกอบด้วย พลขับ, นายท้าย และช่างเครื่องยนต์ ที่ผ่านการฝึกจนเชี่ยวชาญได้มาตรฐาน และกรมการขนส่งทหารเรือ ยังเป็นแหล่งผลิตฝีพายกระบวนพยุหยาตราชลมารคเพียงแห่งเดียวในประเทศไทย
รวมถึงมีการฝึกยุทธวิธีทางน้ำในแม่น้ำเจ้าพระยา, การฝึกกู้ภัย และการขนส่งทางยุทธวิธีสนับสนุนลำเลียงเรือจากทะเลฝั่งอ่าวไทยสู่ฝั่งอันดามัน
กิจกรรมเพื่อสังคม.
ในวันคล้ายวันสถาปนา กรมการขนส่งทหารเรือมีกิจกรรมบำเพ็ญสาธารณประโยชน์และการบริจาคโลหิต ส่วนในปี พ.ศ. 2558 รองเจ้ากรมการขนส่งทหารเรือ ได้ให้การต้อนรับคณะเยาวชนและครูพี่เลี้ยงจาก 5 จังหวัดชายแดนภาคใต้ เพื่อเยี่ยมชมการเห่เรือและทัศนศึกษาขบวนเรือ ในโครงการสานใจไทย สู่ใจใต้ ที่กองเรือเล็ก กรมการขนส่งทหารเรือ
และในปี พ.ศ. 2559 กรมการขนส่งทหารเรือได้นำชุมชน เข้าร่วมกิจกรรมงดเหล้าตลอดช่วงเข้าพรรษา รวมถึงในปีเดียวกัน กรมการขนส่งทหารเรือได้อำนวยความสะดวกให้แก่ประชาชน ในการถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช โดยจัดให้มีรถโดยสารปรับอากาศขนาดใหญ่ ตลอดจนเรือด่วนและเรือข้ามฟากให้บริการ
นอกจากนี้ กรมการขนส่งทหารเรือได้ให้บริการตรวจสภาพรถยนต์โดยไม่เสียค่าใช้จ่าย ในช่วงเทศกาลสงกรานต์ พ.ศ. 2560 และช่วงเทศกาลปีใหม่ พ.ศ. 2561
เซฺว จือเชียน

เซฺว จือเชียน (เกิด 17 กรกฎาคม ค.ศ. 1983) เป็นนักร้องและนักแต่งเพลงชาวเซี่ยงไฮ้
เซฺว จือเชียน จบการศึกษาจากประเทศสวิตเซอร์แลนด์ ในสาขาบริหารการโรงแรมและธุรกิจบริการ ที่ กลียง (Glion Institute of Higher Education)
เข้าสู่วงการบันเทิงจีนจากการประกวดร้องเพลงในรายการโทรทัศน์เมื่อปี 2005 และได้ออกอัลบั้มเพลงในปี 2006 แต่มีชื่อเสียงในอีก 10 ปีเพราะความเป็นคนตลกขบขำ ปัจจุบันมีผู้ติดตามเขาในเวย์ปั๋วกว่า 50 ล้านคน
อาชีพนักร้อง.
เซฺว จือเชียน เข้าวงการบันเทิงเมื่อปี 2005 หลังร่วมประกวดรายการร้องเพลงรายการหนึ่ง ในปีถัดมาจึงมีผลงานเพลงอัลบั้มแรกชื่อว่า "เซฺว จือเชียน" เพลงที่มีชื่อเสียงคือ "เริ่นเจินเตอเสฺว่" (认真的雪) ต่อมาในปี 2007 อัลบั้ม "หนี่กั้วเต๋อห่าวมา" (你过得好吗) ทำให้ได้รางวัลนักร้องชายเพลงแมนดารินยอดนิยม TOP Music Radio จากการจัดอันดับโดยสถานีวิทยุกระจายเสียงแห่งประเทศจีน ผลงานของเขาได้รางวัลอีกหลายรางวัล ปัจจุบันเขาออกอัลบั้มเพลงแล้ว 8 ชุด ทั้งยังแสดงภาพยนตร์ 7 เรื่อง ละครโทรทัศน์ 10 เรื่อง และโฆษณาอีกมากมาย
ผลงานเพลง.
มิวสิกวิดีโอ.
<templatestyles src="Col-begin/styles.css"/>
โปเกมอน ยอดนักสืบพิคาชู

โปเกมอน ยอดนักสืบพิคาชู  เป็นภาพยนตร์โปเกมอนแฟนตาซีลึกลับ กำกับโดย Rob Letterman เขียนบทโดย Dan Hernandez ,Benji Samit ,Rob Letterman ,Derek Connolly จากเรื่องราวของ Hernandez, Samit และ Nicole Perlman ได้อ้างอิงมาจากวิดีโอเกมยอดนักสืบพิคาชู พ.ศ. 2559 ภาพยนตร์เรื่องนี้เป็นกิจการร่วมค้าที่ผลิตโดย วอร์เนอร์บราเธอส์, เลเจนดารี เอ็นเตอร์เทนเมนต์ และ บริษัท โปเกมอน จำกัด ร่วมกับ โตโฮ ออกฉายในโรงภาพยนตร์ในประเทศญี่ปุ่นเมื่อวันที่ 3 พฤษภาคม พ.ศ. 2562 และ ออกฉายในโรงภาพยนตร์ในประเทศสหรัฐอเมริกาเมื่อวันที่ 10 พฤษภาคม พ.ศ. 2562 ส่วนออกฉายในโรงภาพยนตร์ในประเทศไทยเมื่อวันที่ 9 พฤษภาคม พ.ศ. 2562 ทำรายได้ทั่วโลกอยู่ที่ 425.5 ล้านดอลลาร์สหรัฐ ส่วนในประเทศไทยทำรายได้อยู่ที่ 54.96 ล้านบาท
เรื่องย่อ.
เรื่องราวเริ่มขึ้นเมื่อ แฮร์รี่ กู๊ดแมน นักสืบเอกชนมือหนึ่งหายตัวไปอย่างลึกลับ ทำให้ทิม ลูกชายวัย 21 ปี ต้องค้นหาว่าเกิดอะไรขึ้น ที่มาช่วยเขาสืบหาเบาะแส คือโปเกมอนคู่หูของแฮร์รี่ นักสืบพิคาชู โปเกมอนฝีปากคมกริบ เจ้าแห่งการแกะรอยสุดน่ารัก ที่บางทีติดจะมึนๆ หน่อย ทั้งคู่พบว่าพวกเขาสามารถสื่อสารกันได้อย่างลงตัวแปลกใหม่ ทิมและพิคาชูต้องร่วมกันสู้ในการผจญภัยระทึกขวัญเพื่อไขปริศนาสุดยุ่งเหยิง ไล่ตามเบาะแสร่วมกันสู่ถนนนีออนลิทแห่งเมืองไรม์ - เมืองทันสมัยที่มนุษย์และโปเกมอนอยู่ร่วมกันในรูปแบบไลฟ์แอคชั่นสมจริง พวกเขาพบกับโปเกมอนหลากหลาย ค้นพบแผนการณ์สุดสะพรึงที่อาจทำลายความสงบสุขของทั้งจักรวาลโปเกมอน
ชตวร์มอุนท์ดรัง

ชตวร์มอุนท์ดรัง  หรือชื่อในภาษาไทยคือ พายุและแรงอารมณ์ เป็นขบวนการก่อนยุคศิลปะจินตนิยม (Romanticism) ขบวนการนี้เคลื่อนไหวทางด้านการดนตรีและวรรณกรรมเยอรมันในช่วงปลายคริสต์ทศวรรษ 1760 ถึงต้น 1780 โดยผลักดันให้แต่ละคนปลดปล่อยความเป็นตัวเองออกมาเต็มที่ ทั้งยังส่งเสริมการแสดงออกทางอารมณ์อย่างยิ่งยวดโดยไม่ต้องคำนึงเรื่องระบบแบบแผนใดๆ หรือก็คือเน้นอารมณ์มากกว่าหลักเหตุผล อุดมการณ์นี้มีเป้าหมายเพื่อขจัดลัทธิเหตุผลนิยม (rationalism) ซึ่งเป็นความเชื่อของยุคเรืองปัญญา 
ชื่อขบวนการถูกตั้งตามบทละคร "ชตวร์มอุนท์ดรัง" ของฟรีดริช มัคซีมีลีอาน คลิงเงอร์ ขบวนการนี้มีเกอเทอและชิลเลอร์เป็นสองแกนนำที่สำคัญ อุดมการณ์ของชตวร์มอุนท์ดรังได้รับอิทธิพลมาจากความคิดของรูโซและฮามันที่ว่า มนุษย์ควรยอมรับเข้าใจแก่นแท้และธรรมชาติของสิ่งต่างๆโดยอาศัยความบริสุทธ์ใจและประสบการณ์ในสิ่งนั้นๆ
ตัวอย่างของผลงานวรรณกรรมที่ถูกดัดแปลงให้เข้ากับอิทธิพลของขบวนการนี้ ได้แก่วรรณกรรมเรื่อง "หนูน้อยหมวกแดง" ฉบับดั้งเดิมหนูน้อยหมวกแดงและคุณยายถูกหมาป่าจับกินจนตาย แต่ฉบับดัดแปลง คนตัดฟืนได้ทำการผ่าท้องหมาป่าจนช่วยชีวิตทั้งสองไว้ได้ ซึ่งเป็นเนื้อเรื่องที่อยู่เหนือหลักเหตุผล ส่วนตัวอย่างด้านดนตรีได้แก่ "ซิมโฟนีหมายเลข 25" ของโมทซาร์ท ที่นอกจากจะมีคีย์ผิดแปลกแล้วยังมีการลัดจังหวะดนตรีที่เด่นขึ้นมา การใช้เครื่องเป่าในบทเพลงนี้ยังมีความเป็นอิสระในขณะที่ไวโอลินถูกบรรเลงอย่างฉูดฉาด
ไอออนฮีเลียมไฮไดรด์

แคตไอออนไฮโดรฮีเลียม(1+) (สัญลักษณ์ HeH+) หรือเรียก ไอออนฮีเลียมไฮไดรด์หรือไอออนโมเลกุลฮีเลียม-ไฮไดรด์ เป็นไอออนประจุบวกที่ก่อกำเนิดจากปฏิกิริยาของโปรตอนกับอะตอมฮีเลียมในเฟสแก๊ส มีการผลิตขึ้นครั้งแรกในห้องปฏิบัติการในปี 1925 มีคุณสมบัติประจุไฟฟ้าเท่ากับโมเลกุลไฮโดรเจน และเป็นกรดที่เข้มที่สุดเท่าที่ทราบ โดยมีสัมพรรคภาพโปรตอน 177.8 kJ/mol มีการเสนอตั้งแต่คริสต์ทศวรรษ 1970 ว่า HeH+ ควรเกิดในธรรมชาติในสารระหว่างดาวฤกษ์ จนมีรายงานการค้นพบทางฟิสิกส์ดาราศาสตร์อย่างชัดเจนในปี 2019 มันเป็นไอออนเฮเทอโรนิวเคลียร์ที่เรียบง่ายที่สุดและเทียบได้กับไออนโมเลกุลไฮโดรเจน #เปลี่ยนทาง 
 แต่มีโมเมนต์สองขั้วถาวร ทำให้การอธิบายลักษณะสเปกโตรสโคปง่ายขึ้น โมเมนต์สองขั้วที่คำนวณได้ของ HeH+ เท่ากับ 2.26 หรือ 2.84
ฮยองซ็อบเอ็กซ์อึยอุง

ฮยองซ็อบเอ็กซ์อึยอุง (เกาหลี: ) เป็นดูโอชาวเกาหลีใต้ที่ก่อตั้งโดยเยฺว่หฺวาเอนเตอร์เทนเมนต์ในโซล ประเทศเกาหลีใต้ ก่อนหน้านี้ทั้งคู่เคยเข้าร่วมในรายการ"พรอดิวซ์ 101 ฤดูกาล 2" โดยเปิดตัวเมื่อวันที่ 2 พฤศจิกายน ค.ศ. 2017 ด้วยซิงเกิล "อิตวิลบีกูด" ทั้งคู่เปิดตัวในวงบอยแบนด์เทมเพสต์ของเยฺว่หฺวาเมื่อวันที่ 2 มีนาคม ค.ศ. 2022
ฟรีดริช วิลเฮ็ล์ม โยเซ็ฟ เช็ลลิง

ฟรีดริช วิลเฮ็ล์ม โยเซ็ฟ เช็ลลิง  เป็นนักปรัชญาชาวเยอรมัน เป็นหนึ่งในสามแกนนำหลักที่พัฒนาอุดมการณ์เยอรมัน (German idealism) ร่วมกับโยฮัน ก็อทลีพ ฟิชเทอ อดีตอาจารย์ที่ปรึกษา กับเกออร์ค วิลเฮ็ล์ม ฟรีดริช เฮเกิล เพื่อนร่วมชั้นและคู่แข่งในเวลาต่อมา ทฤษฎีปรัชญาของเช็ลลิงเป็นที่กล่าวขานว่าค่อนข้างยากต่อการเข้าใจ
ประวัติ.
เช็ลลิงเกิดเมื่อวันที่ 27 มกราคม ค.ศ. 1775 ที่เลออนแบร์ค ในดัชชีเวือร์ทเทิมแบร์ค (ปัจจุบันคือรัฐบาเดิน-เวือร์ทเทิมแบร์ค) จักรวรรดิโรมันอันศักดิ์สิทธิ์ เป็นบุตรของนายโยเซ็ฟ ฟรีดริช เช็ลลิง (Joseph Friedrich Schelling) กับนางก็อทลีบีน มารี (Gottliebin Marie) เด็กชายเช็ลลิงเข้าเรียนที่โรงเรียนโบสถ์เบเบินเฮาเซิน ใกล้กับเมืองทือบิงเงิน ซึ่งบิดาของเขาเป็นอนุศาสนาจารย์และนักตะวันออกศึกษาที่โรงเรียนนั้น ในปีค.ศ. 1783 เช็ลลิงเข้าเรียนที่โรงเรียนละตินในเนือร์ทิงเงิน (Nürtingen) และได้รู้จักกับฟรีดริช เฮิลเดอร์ลิง ซึ่งแก่กว่าห้าปี ต่อมาในปีค.ศ. 1790 เช็ลลิงในวันสิบห้าปีเข้าเรียนที่ศาสนวิชชาลัยทือบิงเงิน (Tübinger Stift) เร็วกว่าคนปกติถึงห้าปี ที่ศาสนวิชชาลัย เช็ลลิงได้เป็นเพื่อนร่วมห้องกับเฮเกิลและเฮิลเดอร์ลิง จนทั้งสามสนิทสนมกัน
เมื่อเช็ลลิงได้ศึกษาเรื่องปิตาจารย์แห่งคริสตจักรและปรัชญากรีกโบราณ ความสนใจทางด้านเทววิทยาก็ค่อยเบนไปหาวิชาปรัชญา เช็ลลิงจบการศึกษามหาบัณฑิตในปีค.ศ. 1792 และจบการศึกษาระดับดุษฎีบัณฑิตในปีค.ศ. 1795 ขณะเดียวกัน เขาก็เริ่มอ่านหนังสือของอิมมานูเอล คานต์ และโยฮัน ก็อทลีพ ฟิชเทอ ซึ่งมีอิทธิพลทางความคิดต่อเขาอย่างมาก ต่อมาในปีค.ศ. 1797 เช็ลลิงไปเยือนเมืองไลพ์ซิชในฐานะอาจารย์พิเศษและผู้ปกครองเด็กสองคนที่ตระกูลขุนนางฝากฝัง เช็ลลิงถือโอกาสเข้าเป็นอาจารย์ที่มหาวิทยาลัยไลพ์ซิช เขาลุ่มหลงศาสตร์สมัยใหม่อย่างวิชาเคมีและชีววิทยา เขาได้ไปเยือนเมืองเดรสเดินในปีเดียวกัน และมีโอกาสได้พบกับสองพี่น้องชเลเกิล รวมทั้งโนวาลิส
หลงกั๋วแอนด์ชีฮยอน

หลงกั๋วแอนด์ชีฮยอน  เป็นดูโอชาวเกาหลีใต้ที่ก่อตั้งโดย Choon Entertainment ในกรุงโซลประเทศเกาหลีใต้ ก่อนหน้านี้ทั้งคู่เข้าร่วมแข่งขันในรายการ โปรดิวซ์ 101 ซีซัน 2 เปิดตัวครั้งแรกเมื่อวันที่ 31 กรกฎาคม ค.ศ. 2017 โดยมีซิงเกิล "the.the.the" ต่อมา "หลงกั๋ว" ได้เข้าร่วมเป็นสมาชิกของกลุ่มบอยแบนด์โปรเจ็กต์ เจบีเจ เป็นระยะเวลาเจ็ดเดือนกับค่าย Fave Entertainment
มหาวิทยาลัยเยนา

มหาวิทยาลัยฟรีดริช ชิลเลอร์ แห่งเยนา  หรือเรียกอย่างย่อว่า มหาวิทยาลัยเยนา เป็นสถาบันอุดมศึกษาของรัฐ ตั้งอยู่ในเมืองเยนา รัฐทือริงเงิน ประเทศเยอรมนี มหาวิทยาลัยแห่งนี้ก่อตั้งในปีค.ศ. 1558 ด้วยดำริของโยฮัน ฟรีดริชที่ 1 เจ้าผู้คัดเลือกแห่งซัคเซิน ถือเป็นหนึ่งในสิบมหาวิทยาลัยที่เก่าแก่ที่สุดของเยอรมนี ตั้งชื่อตามนักกวีและนักปรัชญาฟรีดริช ชิลเลอร์ ซึ่งเคยเป็นอาจารย์วิชาปรัชญาที่มหาวิทยาลัยแห่งนี้ในคริสต์ศตวรรษที่ 19 ชิลเลอร์มีส่วนดึงดูดเหล่านักปรัชญาแถวหน้ามาที่เยนาอย่างคับคั่ง นักปรัชญาชื่อดังแห่งยุคคนอื่นๆที่เคยสอนที่นี่ อาทิ โยฮัน ก็อทลีพ ฟิชเทอ, เกออร์ค วิลเฮ็ล์ม ฟรีดริช เฮเกิล, ฟรีดริช วิลเฮ็ล์ม โยเซฟ เชลลิง และฟรีดริช ชเลเกิล เป็นต้น นับว่าเป็นสถาบันการศึกษาศูนย์กลางแห่งยุคศิลปะจินตนิยม(Romanticism)ตอนต้นในเยอรมนี
ในปี ค.ศ. 2014 มหาวิทยาลัยมีนักศึกษาราว 19,000 คน และอาจารย์ 375 คน
แอนน์แห่งยอร์ก ดัชเชสแห่งเอ็กซิเตอร์

แอนน์แห่งยอร์ก (Anne of York) (ประสูติ 10 สิงหาคม ค.ศ.1439 – สิ้นพระชนม์ 12 มกราคม ค.ศ.1476) ทรงเป็นพระธิดาองค์โตของริชาร์ด ดยุกแห่งยอร์ก (Richard, Duke of York) และซิซิลิ เนวิลล์ (Cecily Neville) ทำให้พระองค์เป็น พระเชษฐภคินี (พี่สาว) ของกษัตริย์อังกฤษถึงสองพระองค์ คือ พระเจ้าเอ็ดเวิร์ดที่ 4 (Edward IV) และ พระเจ้าริชาร์ดที่ 3 (Richard III) ชีวิตของพระองค์สะท้อนถึงความผันผวนทางการเมืองของ สงครามดอกกุหลาบ (Wars of the Roses) โดยตรง
ชีวิตช่วงต้นและการอภิเษกสมรสครั้งแรก.
แอนน์ ประสูติที่ ปราสาทฟอเธอริงเฮย์ (Fotheringhay Castle) ในนอร์แทมป์ตันเชียร์ (Northamptonshire) เมื่อมีพระชนมายุเพียง 6-7 พรรษา (ราวปี ค.ศ.1446-1447) พระองค์ทรงอภิเษกสมรสกับ เฮนรี่ ฮอลแลนด์ (Henry Holland) ดยุกแห่งเอ็กซิเตอร์ที่ 3 (3rd Duke of Exeter) ซึ่งมีพระชนมายุ 15 พรรษาในขณะนั้น การแต่งงานครั้งนี้ถือเป็นการจับคู่ที่สำคัญ เนื่องจาก เฮนรี่เป็นหนึ่งในดยุกไม่กี่คนที่อยู่ในสายสืบราชสันตติวงศ์อังกฤษ (แม้จะอยู่ห่างไกล) และเป็นหนึ่งในตระกูลขุนนางที่ทรงอำนาจที่สุดในประเทศ
อย่างไรก็ตาม การแต่งงานนี้กลับเต็มไปด้วยความตึงเครียด เนื่องจาก เฮนรี่ ฮอลแลนด์ เป็นผู้สนับสนุนที่แข็งขันของราชวงศ์แลงคาสเตอร์ (House of Lancaster) ซึ่งเป็นปฏิปักษ์กับครอบครัวของแอนน์คือ ราชวงศ์ยอร์ก (House of York) โดยสิ้นเชิง เฮนรี่ได้ต่อสู้ในนามฝ่ายแลงคาสเตอร์ในสมรภูมิสำคัญหลายครั้ง เช่น ยุทธการที่เวคฟิลด์ (Battle of Wakefield) (ค.ศ.1460) ซึ่งเป็นสมรภูมิที่พระบิดาของแอนน์ ริชาร์ด ดยุกแห่งยอร์ก และพระอนุชา เอ็ดมันด์ เอิร์ลแห่งรัตแลนด์ (Edmund, Earl of Rutland) สิ้นพระชนม์
แม้ว่าเฮนรี่ ฮอลแลนด์จะถูกริบทรัพย์สิน (attainder) และลี้ภัย หลังจากการขึ้นครองราชย์ของพระเจ้าเอ็ดเวิร์ดที่ 4 ในปี ค.ศ.1461 แอนน์ก็ยังคงเป็นดัชเชสแห่งเอ็กซิเตอร์ และด้วยสถานะที่เธอเป็นพี่สาวของกษัตริย์ พระเจ้าเอ็ดเวิร์ดที่ 4 จึงได้ยกสิทธิ์ในการครอบครองทรัพย์สินบางส่วนของสามีที่ถูกริบ ให้แก่แอนน์ตลอดพระชนม์ชีพ ซึ่งทำให้เธอยังคงมีฐานะทางการเงินที่มั่นคง
แอนน์กับเฮนรี่ ฮอลแลนด์ มีบุตรสาวด้วยกันเพียงคนเดียว คือ
แอนน์ แห่งยอร์ก ได้รับการหย่าขาด (annulment) จากเฮนรี่ ฮอลแลนด์ ในปี ค.ศ.1472 ด้วยเหตุผลที่ชัดเจนว่าการแต่งงานไม่มีความสุขและสามีของเธอเป็นกบฏต่อกษัตริย์
การอภิเษกสมรสครั้งที่สองและบั้นปลายพระชนม์ชีพ.
หลังจากหย่าขาดจากดยุกแห่งเอ็กซิเตอร์ แอนน์แห่งยอร์กได้อภิเษกสมรสครั้งที่สองกับ เซอร์ โธมัส เซนต์ เลเกอร์ (Sir Thomas St. Leger) (ราว ค.ศ.1474) เซอร์โธมัสเป็นอัศวินและขุนนางในราชสำนักของพระเจ้าเอ็ดเวิร์ดที่ 4 และเป็นผู้จงรักภักดีต่อราชวงศ์ยอร์ก การแต่งงานครั้งนี้เป็นไปตามความปรารถนาของแอนน์มากกว่าการเมือง และแสดงให้เห็นถึงความสัมพันธ์ที่แน่นแฟ้นกับพระอนุชาของเธอ
แอนน์และเซอร์โธมัส มีบุตรสาวด้วยกันหนึ่งคน คือ
แอนน์ แห่งยอร์ก สิ้นพระชนม์ เมื่อวันที่ 12 มกราคม ค.ศ.1476 อาจเป็นผลมาจากการคลอดบุตรสาวของเธอเอง พระองค์ถูกฝังอยู่ที่ โบสถ์นักบุญจอร์จ (St. George's Chapel) ในปราสาทวินด์เซอร์ (Windsor Castle) ซึ่งเป็นสถานที่ที่พระเจ้าเอ็ดเวิร์ดที่ 4 พระอนุชาของพระองค์ ทรงประสงค์ให้เป็นสถานที่ฝังพระศพของพระองค์เองด้วย
แม้ว่าชีวิตของแอนน์จะอยู่ในช่วงเวลาที่วุ่นวายที่สุดของประวัติศาสตร์อังกฤษ พระองค์ก็ยังคงรักษาสถานะและอิทธิพลในฐานะพี่สาวของกษัตริย์ และเป็นสมาชิกคนสำคัญของราชวงศ์ยอร์ก จนกระทั่งสิ้นพระชนม์
โยฮัน ก็อทลีพ ฟิชเทอ

โยฮัน ก็อทลีพ ฟิชเทอ  เป็นนักปรัชญาชาวเยอรมันและต่อมากลายเป็นแกนนำหลักในการก่อตั้งขบวนการปรัชญาที่ชื่อว่าอุดมการณ์เยอรมัน (German idealism) ซึ่งเป็นแนวความคิดที่พัฒนาต่อยอดมาจากทฤษฎีและงานเขียนเชิงจริยธรรมของอิมมานูเอล คานต์ นักปรัชญาและนักวิชาการพึ่งจะเริ่มยอมรับนับถือฟิชเทอเป็นนักปรัชญาคนสำคัญเมื่อไม่นานมานี้จากการใช้เชาวน์ปัญญาตนขยายอัตพิชาน (self-consciousness) หรือการตระหนักตน (self-awareness) ฟิชเทอยังทำงานเขียนเกี่ยวกับปรัชญาการเมือง และยังได้รับการยกย่องเป็นหนึ่งในบิดาของลัทธิชาตินิยมเยอรมัน
เอบีซิกซ์

เอบีซิกซ์  เป็นกลุ่มบอยแบนด์ชาวเกาหลีใต้ ที่ก่อตั้งโดยแบรนด์นิวมิวสิก ประกอบด้วยสมาชิกห้าคน คือ ยองมิน, อุง, คิม ดง-ฮย็อน, พัก อู-จิน และ อี แด-ฮวี ก่อนหน้านี้ยองมิน และ ดงฮยอนเคยร่วมงานกันในชื่อวงดูโอ้เอ็มเอ็กซ์เอ็ม ในขณะที่อูจิน และ แดฮวีได้เข้าร่วมแข่งขันในรายการโปรดิวซ์ 101 ซีซัน 2 และได้ทำกิจกรรมในฐานะสมาชิกวอนนาวัน
ที่มาของชื่อวง.
AB6IX เป็นตัวย่อของ "'ABSOLUTE SIX"' มีความหมายว่า ขอบเขตที่สมบูรณ์แบบของบอยแบรนด์เมื่อสมาชิกทั้งห้าคนและกลุ่มแฟนคลับที่อยู่ด้วยกัน ชื่อของพวกเขายังเป็นตัวย่อของ "Above Brand New Six" ซึ่งสะท้อนให้เห็นถึงความหวังว่าสมาชิกทั้งห้าและแฟนคลับของพวกเขาจะได้เห็นสิ่งใหม่สำหรับแบรนด์นิวมิวสิค
ประวัติ.
ก่อนเปิดตัว.
เอบีซิกซ์ เดบิวต์ในวันที่ 22 พฤษภาคม ค.ศ. 2019 มีสมาชิกทั้งหมด 5 คน คือ อิมยองมิน จอนอุง คิมดงฮยอน พัคอูจิน และอีแดฮวี โดยมีสมาชิก 4 คน ได้แก่ อิมยองมิน คิมดงฮยอน พัคอูจิน และอีแดฮวี ได้เคยเข้าร่วมในรายการ โปรดิวซ์ 101 ซีซัน 2 ในปี ค.ศ. 2017 โดยอีแดฮวี ได้ลำดับที่ 3 และพัคอูจิน ได้ลำดับที่ 6 จึงได้เดบิวต์ในนามของวง วอนนาวัน ส่วนอิมยองมินได้ลำดับที่ 15 และคิมดงฮยอนได้ลำดับที่ 28 
อิมยองมินและคิมดงฮยอน เดบิวต์เป็นดูโอ้ในนาม เอ็มเอ็กซ์เอ็ม ในปี ค.ศ. 2017 และยังได้ร่วมโปรเจกต์ YDPP ซึ่งเป็นโปรเจกต์ที่ร่วมมือกันระหว่างค่าย Starship entertainment และ Brand New Music โดยมีสมาชิกจากทางฝั่งค่าย สตาร์ชิปเอนเตอร์เทนเมนต์ คือ จองเซอุน และ ลีกวางฮยอน 
จอนอุง เคยเป็นอดีตเด็กฝึกจากค่าย JYP, Woollim, และ YG Entertainment ก่อนเดบิวท์จอนอุงได้ปรากฏตัวในM/V “As Long As You’re Not Crazy” , ในรายการ Mnet survival show Stray Kids ในนามของเด็กฝึกของค่าย YG ในเทป JYP vs YG ภายหลังได้ออกจาก YG แล้วมาเป็นเด็กฝึกอยู่ที่ค่ายแบรนด์นิวมิวสิคเป็นเวลา 4 ปี และได้เป็นแบ็คอัพแดนเซอร์ให้กับวง MXM ในทัวร์คอนเสิร์ตครั้งแรก
2019: การเปิดตัวและซิงเกิลอัลบั้ม.
วันที่ 18 เมษายน ค.ศ. 2019 ได้มีการเปิดตัวเรียลลิตี้โชว์ BrandNewBoys ในรายการ Mnet โดยเรียลลิตี้โชว์จะติดตามเรื่องราวของสมาชิกทั้งห้าคนที่เตรียมความพร้อมสำหรับการเปิดตัวของพวกเขาและมีความสนุกสนานเบื้องหลังฉากของชีวิตประจำวัน
เมื่อวันที่ 26 เมษายน เอบีซิกซ์ได้ปล่อยมิวสิกวิดีโอเพลง Hollywood ซึ่งแดฮวีได้มีส่วนร่วมในการเขียนเพลงและอูจินได้ออกแบบท่าเต้นในเพลงนี้ด้วย เพลงฮอลีวูดถูกผลิตขึ้นในช่วงการแข่งขันโปรดิวซ์ 101 ซีซัน 2 ซึ่งเพลงนี้เป็นการเปิดตัวครั้งแรกของสมาชิกคนที่ห้า จอนอุง
เมื่อวันที่ 30 เมษายน ได้มีการเปิดเผยว่าเอบีซิกซ์จะเปิดตัวในวันที่ 22 พฤษภาคมพร้อมกับอีพี "B:Complete" และพวกเขาจะมีการแสดงเปิดตัวครั้งแรกในวันเดียวกันที่โอลิมปิกฮอลล์ในเขตซงพาของโซล
สมาชิก.
ดัดแปลงจากเว็บไซต์ทางการ
พระเนมินาถ

<ns>0</ns>
 <revision>
 <parentid>8620592</parentid>
 <timestamp>2021-01-03T06:24:50Z</timestamp>
 <contributor>
 <username>Chainwit.</username>
 </contributor>
 <comment>/* อ้างอิง */</comment>
 <origin>9195737</origin>
 <model>wikitext</model>
 <format>text/x-wiki</format>
พระเนมินาถ เป็นตีรถังกรที่ 22 ของศาสนาเชน ชื่ออื่น ๆ เช่น "พระเนมิ" และ "พระอริสตเนมิ" พระองค์เป็นหนึ่งในสี่ตีรถังกรที่ได้รับการเคารพสูงสุดในศาสนาเชน ได้แก่ พระฤษภนาถ, พระมหาวีระ, พระปารศวนาถ และ พระเนมินาถ
นักประวัติศาสตร์เชื่อกันว่าพระเนมินาถมีชีวิตอยู่ในช่วงราว 3,200 ปี ก่อน ค.ศ. เชื่อกันว่ามีอายุไขถึง 1,000 ปี ท่านเกิดเป็นบุตรคนสุดท้องของ Samudravijaya และ พระนางศิวเทวี นอกจากนี้ยังเชื่อกันว่าท่านเป็นพระญาติกับพระกฤษณะซึ่งเป็นเทพฮินดู การสร้างรูปเคารพจึงประกอบด้วยสังข์เช่นเดียวกับที่พบในรูปเคารพของพระวิษณุ ท่านเกิดที่ Sauripura (Dvaraka) ใน Yadu lineage เช่นเดียวกันกับพระกฤษณะ ท่านเป็นผู้ดูแลฝูงสัตว์ และตกหลุมรักในสัตว์ต่าง ๆ ในตำนานของเชน ในพิธีมงคลสมรสของท่าน ท่านได้ยินเสียงสัตว์ร้องโหยหวนเพราะโดนฆ่าเพื่อนำมาประกอบอาหารเลี้ยงในงาน ท่านเกิดความสงสารและเศร้าโศกมาก จึงสละชีวิตทางโลก ฉากดังกล่าวพบได้ทั่วไปในงานศิลปะเชน ท่านเข้าถึงโมกษะบนเขา Girnar ใกล้ Junagadh ปัจจุบันเป็นสถานที่แสวงบุญสำคัญ
วิลเฮ็ล์ม ไมบัค

วิลเฮ็ล์ม ไมบัค  เป็นผู้ออกแบบเครื่องยนต์คนแรกๆและนักอุตสาหกรรมชาวเยอรมัน เขาเป็นผู้ก่อตั้งบริษัทบริษัทไมบัค-โมทอร์เรินเบา ได้รับการขนานนามว่าเป็น "ราชาแห่งนักออกแบบ"
วิลเฮ็ล์ม ไมบัค เกิดในปีค.ศ. 1846 ที่เมืองไฮล์บร็อนในราชอาณาจักรเวือร์ทเทิมแบร์ค เป็นบุตรของช่างไม้ เมื่ออายุได้แปดขวบครอบครัวก็ย้ายไปพำนักในเมืองชตุทท์การ์ท เขาเข้าเรียนที่โรงเรียนการกุศลในเมืองร็อยท์ลิงเงิน ผู้อำนวยการโรงเรียนเห็นว่าเด็กชายไมบัคมีแววด้านเทคนิคจึงส่งตัวไปฝึกงานที่โรงเรียนช่าง เมื่ออายุได้ 15 ปี ไมบัคสนใจงานออกแบบเชิงอุตสาหกรรม และเข้าศึกษาวิชาฟิสิกส์และคณิตศาสตร์เพิ่มเติมที่โรงเรียนมัธยมของรัฐในเมืองร็อยท์ลิงเงิน
ในปลายคริสต์ศตวรรษที่ 19 ไมบัคร่วมกับนายก็อทลีพ ไดม์เลอร์ พัฒนาเครื่องยนต์สันดาปภายในความเร็วสูงขนาดเบาขึ้นมา ซึ่งเหมาะสมกับการติดตั้งในพาหนะบก, อากาศ และทางน้ำ เครื่องยนต์เหล่านี้ถูกติดตั้งในจักรยานยนต์และเรือยนต์แรกของโลก และภายหลังการเสียชีวิตของไดม์เลอร์ ก็มีการเปิดตัวรถยนต์ใหม่ในปีค.ศ. 1902 ชื่อว่าโมเดลเมอร์เซเดส (Model Mercedes)
ไมบัคก้าวหน้าจนได้เป็นผู้อำนวยการฝ่ายเทคนิคของบรรษัทไดม์เลอร์มอเตอร์ (Daimler Motoren Gesellschaft) แต่เข้ากับประธานบริษัทไม่ค่อยได้ นั่นทำให้ไมบัคลาออกจากบริษัทในปี 1907 เพื่อไปก่อตั้งบริษัทของตนเองกับลูกชายชื่อว่าบริษัทไมบัค-โมทอร์เรินเบา (Maybach-Motorenbau GmbH) เมื่อปีค.ศ. 1909 ซึ่งมีส่วนร่วมในการผลิตเครื่องยนต์ให้กับเรือเหาะเซ็พเพอลีน (Zeppelin) ต่อมาเมื่อจักรวรรดิเยอรมันพ่ายแพ้ในสงครามโลกครั้งที่หนึ่งและจำต้องลงนามในสนธิสัญญาแวร์ซาย ไมบัคปรับตัวเข้ากับสถานการณ์นี้โดยหันไปผลิตรถยนต์หรูวางจำหน่ายภายใต้แบรนด์ "Maybach" บริษัทยังมีส่วนร่วมในสงครามโลกครั้งที่สองในปีค.ศ. 1940 โดยการผลิตเครื่องยนต์ให้กับรถถังหนัก ทีเกอร์ 1 และทีเกอร์ 2
เชิงอรรถ.
<templatestyles src="Reflist/styles.css" />
พระพาหุพลี

พระพาหุพลี  เป็นหนึ่งในเทพที่ได้รับการเคารพอย่างสูงในศาสนาเชน ท่านเป็นบุตรของพระอาทินาถ ผู้เป็นตีรถังกรองค์แรกของศาสนาเชน และเป็นน้องชายของพระภารตจักรวรรติน ตามตำนานเล่าว่าท่านทำสมาธิอย่างแน่วแน่ ไม่เคลื่อนไหวร่างกายเป็นเวลาหนึ่งปีในท่ายืนตรง (เรียกว่า kayotsarga) ทำให้มีพืชต่าง ๆ เติบโตและมาเกาะเกี่ยวขาของท่าน ลักษณะนี้สามารถสังเกตได้ชัดเจนในรูปเคารพของท่าน หลังท่านทำสมาธิมาได้หนึ่งปีเต็ม ท่านบรรลุภาวะเกวลญาณ
นามอื่น ๆ ของท่าน คือ "กามเตศวร" (Kammateswara) และ "โคมเตศวร" (Gommateshwara) ตามชื่อของรูปปั้นโคมเตศวร (Gommateshwara Statue) ซึ่งสร้างขึ้นในจักรวรรดิคงคาตะวันตก (Western Ganga Dynasty) โดย พระเจ้าจาวุนทรายะ รูปปั้นนี้มีความสูง มีลักษณะเป็นรูปปั้นแบบโมโนลิธ ปัจจุบันตั้งอยู่ในอาณาเขตของ ศรวนเวลโคล, อำเภอฮัสซาน, รัฐกรณาฏกะ ประเทศอินเดีย
เอ็นจีซี 7027

เอ็นจีซี 7027 เป็นเนบิวลาดาวเคราะห์อายุน้อยและมีมวลหนาแน่นอยู่ในกลุ่มดาวหงส์และห่างจากโลกประมาณ 3,000 ปีแสง เนบิวล่านี้ถูกค้นพบโดยเอดวร์ด สเตฟานในปี 1878 จากกล้องโทรทรรศน์สะท้อนแสงขนาด 31 นิ้ว ที่หอดูดาวมาร์แซย์ เนบิวลานี้เป็นหนึ่งในเนบิวลาดาวเคราะห์ที่เล็กที่สุดและมีความน่าสนใจมากที่สุดแห่งหนึ่งในเอกภพ นอกจากนี้ในปี 2019 เนบิวลานี้ยังเป็นสถานที่แรกที่พบไอออนฮีเลียมไฮไดรด์ในเอกภพ
อัญชลีมุทรา

อัญชลีมุทรา ("añjali mudrā") หรือ ปราณามาสนะ (สันสกฤต: प्रणामासन, "praṇāmāsana") เป็นท่ามือที่มาจากศาสนาแบบอินเดีย ซึ่งมีการปฏิบัติในเอเชียและที่อื่นๆ ท่ามือนี้ถูกใช้เป็นสัญลักษณ์ของความเคารพและคำทักทายใน อินเดีย, ศรีลังกา, เนปาล, ภูฏาน, พม่า, ไทย, ลาว, กัมพูชา และอินโดนีเซีย นอกจากนี้ยังใช้ในหมู่ชาวพุทธในเอเชียตะวันออก ลัทธิเต๋าและชินโต ในหมู่ผู้ฝึกโยคะและกลุ่มคนของประเพณีที่คล้ายคลึงกัน ท่ามือนี้จะมีอยู่ในโยคาสนะจำนวนหลายท่า และยังใช้สำหรับการนมัสการในหลายศาสนาแถบตะวันออก
ที่มาของคำ.
"อัญชลี" เป็นคำสันสกฤต แปลว่า "เครื่องบูชาศักดิ์สิทธิ์", "ท่าแห่งความเคารพ", "การประสาทพร", "การคารวะ" มาจาก "อัญช" หมายถึง "การให้เกียรติหรือเฉลิมฉลอง"
"มุทรา" หมายถึง "ท่า" หรือ "สัญลักษณ์" ความหมายของวลีจึงเป็น "สัญลักษณ์ของความเคารพ"
ท่านี้ยังเป็นที่รู้จักในชื่อของ "ฤทัยอัญชลีมุทรา" หมายถึง "ท่าเคารพจากใจ" และ "อัตตาอัญชลีมุทรา" หมายถึง "ท่าเคารพด้วยตัวตน"
เทียร์

เทียร์ (,) หรือ ทิว  เป็นเทพที่โบราณที่สุดองค์หนึ่งที่มีประวัติที่ลึกลับของกลุ่มชนเจอร์แมนิก มีหน้าที่ดูแลเรื่องสงครามโดยเฉพาะเรื่องสนธิสัญญาและความยุติธรรม เป็นผู้ค้ำประกันสนธิสัญญาและผู้พิทักษ์คำสัตย์ปฏิญาณ 
เรื่องเล่าเกี่ยวกับเทียร์ที่ปัจจุบันรู้จักกันดีสุด คือ เทียร์เป็นผู้ค้ำประกันความสุจริต จึงเอามือข้างหนึ่งไปวางระหว่างขากรรไกรของหมาป่าปีศาจชื่อ เฟนเรียร์ (Fenrir) ขณะที่เทพองค์อื่นแสร้งทำเป็นไม่สนใจ แต่ที่จริงหมายผูกมัดตัวเฟนเรียร์ เมื่อเฟนเรียร์ตายใจก็ถูกเทพเหล่านี้ผูกมัดตัว พอรู้ว่าถูกหลอกก็กัดมือของเทียร์จนขาด เหตุการณ์นี้ทำให้เทียร์มีอีกชื่อหนึ่งว่า "เทพมือเดียว"
เทียร์เป็นเทพที่ชาวโรมันถือว่า เป็นองค์เดียวกับมาร์ส ซึ่งเป็นเทพแห่งสงครามเช่นกัน คำว่า "วันของมาร์ส" ในภาษาละติน (dies Marti) จึ่งแปลว่า "วันของเทียร์" (Týsdagr) ซึ่งปัจจุบันแปลว่า วันอังคาร
คำสาปมรณะจากหญิงร่ำไห้

คำสาปมรณะจากหญิงร่ำไห้ (บางแห่งใช้ชื่อ) เป็นภาพยนตร์สยองขวัญของอเมริกา เผยแพร่ใน พ.ศ. 2562 กำกับโดยไมเคิล ชาเวส (Michael Chaves) ถือเป็นการกำกับภาพยนตร์เรื่องแรกของเขา เขียนบทโดยมิกกี ดอทรี (Mikki Daughtry) และทอเบียส ไออาคอนิส (Tobias Iaconis) ภาพยนตร์เรื่องนี้เป็นภาคที่หกของจักรวาลคนเรียกผี (The Conjuring Universe) มีการกล่าวถึงผีลาโยโรนา (La Llorona) หรือหญิงร่ำไห้จากคติชนชาวเม็กซิกัน หากใครได้ยินเสียงนางร่ำไห้ นางจะตามไปฆ่าเด็กด้วยการกดน้ำเช่นเดียวกับที่นางเคยทำกับลูกของตน นำแสดงโดยลินดา คาร์เดลลินี (Linda Cardellini), เรย์มอนด์ กรุซ (Raymond Cruz) และปาตริซีอา เบลัสเกซ (Patricia Velásquez) เนื้อหาว่าด้วยแม่คนหนึ่งในลอสแอนเจลิส ค.ศ. 1970 ที่ต้องช่วยลูก ๆ ให้พ้นภัยจากลาโยโรนา ซึ่งพยายามพรากลูกของเธอไป ภาพยนตร์เรื่องนี้ผลิตโดยเจมส์ วาน (James Wan) ผ่านค่ายอะตอมิกมอนสเตอร์โพรดักชันส์ (Atomic Monster Productions)
ภาพยนตร์เรื่องนี้ฉายรอบปฐมทัศน์ในงานเทศกาลเซาท์บายเซาท์เวสต์ (South by Southwest) เมื่อวันที่ 15 มีนาคม พ.ศ. 2562 ก่อนฉายในสหรัฐเมื่อวันที่ 19 เมษายน 2562 โดยวอร์เนอร์บราเธอส์พิกเจอส์ (Warner Bros. Pictures) และนิวไลน์ซินีมา (New Line Cinema) ทว่าภาพยนตร์เรื่องนี้ถูกวิจารณ์ในด้านลบ เป็นต้นว่า "การดำเนินเรื่องเรียบง่ายไม่ซับซ้อน" และมีฉากผีตุ้งแช่ (jump scares) มากเกินไป
เกวลญาณ

เกวลญาณ (Kevala jñāna) หรือ ไกวัลย์ คือภาวะสัพพัญญู (omniscience - การตรัสรู้เข้าใจสรรพสิ่งทั้งหมดในจักรวาล) ในศาสนาเชน แปลหยาบ ๆ ว่า "การเข้าใจทั้งหมด" หรือ ปัญญาสูงสุด
เกวลญาณนั้นเชื่อกันว่าเป็นคุณภาพแท้จริงในวิญญาณทั้งปวง คุณภาพนี้จะถูกซ่อนในรูปของอนุภาคกรรม (karmic particles) ที่รายล้อมวิญญาณนั้น ๆ ทุกวิญญาณสามารถเข้าถึงเกวลญาณได้โดยการขจัดอนุภาคกรรมออกเสีย เอกสรรของเชนระบุถึงขั้นตอน 12 ขั้นเพื่อที่จะเข้าถึงเกวลญาณนี้ วิญญาณที่เข้าถึงเกวลญาณแล้วจะเรียกว่า "เกวลิน"  ศาสนิกชนเชนเชื่อว่า เกวลินต่าง ๆ เท่านั้น ที่จะเข้าใจสรรพสิ่งในจักรวาลในทุกมุมอง สิ่งมีชีวิตอื่น ๆ ที่ไม่เข้าสู่เกวลญาณจะเข้าใจได้เพียงแค่ความรู้บางส่วน บางมุม บางมิติ เท่านั้น
นิกายทิคัมพรเชื่อว่าเกวลินจะไม่มีความรู้สึกหิวหรือกระหายเหลืออยู่อีก ในขณะที่นิกายเศวตามพรเชื่อว่าเกวลินยังมีความต้องการเหมือนกับมนุษย์ปุถุชนทั่วไป ทั้งสองนิกายเชื่อเหมือนกันว่าเกวลินสุดท้ายของอวสรรปิณี (จักรวาลนี้) ได้กำเนิดไปแล้ว คือ "ชัมพูสวามี" (Jambuswami) หนึ่งใน 11 สาวกสำคัญของตีรถังกรสุดท้าย "พระมหาวีระ" และหลังจากนี้จะไม่มีสิ่งมีชีวิตใดสามารถเข้าถึงเกวลญาณได้อีก
ทึฟ ซืด

ทึฟ ซืด  เป็นบริษัทข้ามชาติจากประเทศเยอรมนี ให้บริการในหลากหลายอย่าง ตั้งการเป็นที่ปรึกษา, อบรม/ทดสอบบุคลากร, ตรวจและรับรองมาตรฐานผลิตภัณฑ์และอุตสาหกรรม มีสำนักงานใหญ่อยู่ที่นครมิวนิก ประเทศเยอรมนี ก่อตั้งในปีค.ศ. 1866 ที่เมืองมันไฮม์ บริษัทมีพนักงานทั่วโลกกว่า 26,000 คนและมีรายได้กว่า 2.3 พันล้านยูโรในปีค.ศ. 2015 มีสำนักงานมากกว่า 800 แห่งทั่วโลก
คำว่า "ทึฟ" ย่อมาจาก "เท็คนิชเชอร์อือเบอร์วัคฮุงส์ฟาร์ไอน์" (Technischer Überwachungsverein) ที่แปลว่าสมาคมตรวจสอบทางเทคนิค ส่วนคำว่า "ซืด" ย่อมาจาก "ซือเดิน" (Süden) ที่แปลว่า "ใต้" เนื่องจากในช่วงแรกองค์กรนี้มีตราตั้งเป็นสมาคมตรวจสอบหม้อต้มแห่งบาวาเรีย (Bayerische Dampfkesselrevisionsverein) ทำหน้าที่ตรวจสอบและรับรองหม้อต้มน้ำของหัวรถจักรไอน้ำ บาวาเรียเป็นรัฐทางใต้สุดของเยอรมนี
มานูเอล โนริเอกา

มานูเอล อันโตนิโอ โนริเอกา โมเรโน (11 กุมภาพันธ์ ค.ศ. 1934 – 29 พฤษภาคม ค.ศ. 2017) เป็นนักการเมืองและทหารชาวปานามาซึ่งเป็นผู้ปกครองปานามาโดยพฤตินัยระหว่าง ค.ศ. 1983–1989 เขาไม่ได้ดำรงตำแหน่งประธานาธิบดีปานามา แต่ปกรองในฐานะเผด็จการทหารที่ไม่ได้รับเลือกผ่านประธานาธิบดีหุ่นเชิด เขามีความสัมพันธ์อันยาวนานกับสำนักข่าวกรองสหรัฐ อย่างไรก็ตาม เขาถูกถอดออกจากอำนาจระหว่างการรุกรานปานามาของสหรัฐ
ชีวิตช่วงต้นและครอบครัว.
โนริเอกาเกิดในครอบครัวปาร์โดยากจน หรือสืบต้นตอจากสามเชื้อสาย ได้แก่ ปานามาพื้นเมือง, แอฟริกัน และสเปน ที่ปานามาซิตี วันเกิดของเขาโดยทั่วไประบุเป็นวันที่ 11 กุมภาพันธ์ ค.ศ. 1934 แต่ยังไม่เป็นที่กระจ่าง โดยมีการบันทึกวันที่หลายแบบ คือ ค.ศ. 1934, 1936 และ 1938 ตัวโนริเอกาเองก็ให้วันที่ที่แตกต่างกัน เขาเกิดในย่านเอลเตร์ราเปลน เด ซัน เฟลิเป แม่ของโนริเอกาที่ไม่ได้แต่งงานกับพ่อ ได้รับการอธิบายเป็นคนครัวและหญิงซักผ้า ส่วนริเกาเต โนริเอกา (Ricaurte Noriega) พ่อของเขา เป็นพนักงานบัญชี แม่ของเขาที่มีนามสกุลโมเรโนเสียชีวิตจากวัณโรคตอนที่เขายังเด็ก และโนริเอกาได้รับการเลี้ยงดูโดยมารดาอุปถัมภ์ในอะพาร์ตเมนต์ห้องเดียวบบริเวณพื้นที่สลัมเตร์ราเปลน พ่อแม่ของเขาเสียชีวิตตอนที่เขาอายุ 5 ขวบ
โนริเอกาแต่งงานกับ Felicidad Sieiro เมื่อช่วงปลายคริสต์ทศวรรษ 1960 และคู่รักให้กำเนิดลูกสาวสามคน ได้แก่ โลเรนา ซันดรา และ Thays Sieiro มีอาชีพครู และโนริเอกาเป็นสมาชิกกองกำลังรักษาดินแดนแห่งชาติ มีรายงานว่าครอบครัวของเธอที่มีเชื้อสายบาสก์ไม่ยินดีต่อการแต่งงานนี้ โนริเอกานอกใจภรรยาซ้ำแล้วซ้ำเล่า จนช่วงหนึ่งเธอมีความปรารถนาที่จะหย่า แม้ว่าเธอจะเปลี่ยนใจในภายหลังก็ตาม
อัวร์ซูลา ฟ็อน แดร์ ไลเอิน

อัวร์ซูลา แกร์ทรูท ฟ็อน แดร์ ไลเอิน (เกิดวันที่ 8 ตุลาคม พ.ศ. 2501) เป็นแพทย์หญิง นักเศรษฐศาสตร์ และนักการเมืองชาวเยอรมัน
อัวร์ซูลาเติบโตในครอบครัวที่มีความเชื่อมั่นในคุณค่าของการศึกษามาอย่างยาวนาน เธอศึกษาที่มหาวิทยาลัยฮัมบวร์คและวิทยาลัยเศรษฐศาสตร์และรัฐศาสตร์แห่งลอนดอนในสาขาเศรษฐศาสตร์และสังคมศาสตร์ ก่อนที่จะศึกษาต่อในสาขาการแพทย์ และเป็นแพทย์ผู้เชี่ยวชาญในสาขาออร์โธปิดิกส์ในเวลาต่อมา
อัวร์ซูลาเข้าร่วมงานกับพรรคสหภาพประชาธิปไตยคริสเตียน (CDU) และเริ่มต้นทำงานในระดับท้องถิ่นก่อนที่จะเข้าสู่ระดับชาติในปี 2005 เมื่อเธอได้รับการแต่งตั้งเป็นรัฐมนตรีว่าการกระทรวงการบริหารงานของรัฐบาลกลางเยอรมนีในรัฐบาลของนายกรัฐมนตรีอังเกลา แมร์เคิล ตั้งแต่นั้นมา เธอได้ดำรงตำแหน่งต่าง ๆ ในรัฐบาลเยอรมนี เช่น รัฐมนตรีว่าการกระทรวงกลาโหม รัฐมนตรีว่าการกระทรวงครอบครัวและเยาวชน และรัฐมนตรีว่าการกระทรวงแรงงาน
ในปี 2019 อัวร์ซูลาได้รับการเลือกตั้งเป็นประธานคณะกรรมาธิการยุโรป ซึ่งเป็นตำแหน่งที่มีอิทธิพลมากที่สุดในสหภาพยุโรป เธอเป็นผู้นำในหลายประเด็นสำคัญ เช่น การต่อสู้กับการเปลี่ยนแปลงสภาพภูมิอากาศและการพัฒนาเศรษฐกิจที่ยั่งยืน รวมถึงการปฏิรูปภายในสหภาพยุโรปเพื่อเพิ่มความเป็นเอกภาพและประสิทธิภาพในการตัดสินใจ ในฐานะประธานคณะกรรมาธิการยุโรป อัวร์ซูลาได้รับการยกย่องในเรื่องการส่งเสริมสิทธิมนุษยชนและการกระตุ้นการพัฒนาเศรษฐกิจที่ยั่งยืน ทั้งนี้ยังเป็นสัญลักษณ์สำคัญของการเสริมสร้างบทบาทของผู้หญิงในตำแหน่งผู้นำระดับโลก
ยามางาตะชิงกันเซ็ง

ยามางาตะชิงกันเซ็ง (; โรมาจิ: "Yamagata Shinkansen") เป็นเส้นทางรถไฟมินิชิงกันเซ็งในประเทศญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) เชื่อมระหว่างสถานีรถไฟโตเกียวกับสถานีรถไฟชินโจในจังหวัดยามางาตะ โดยใช้ทางรถไฟร่วมกับสายโทไกโดชิงกันเซ็งไปจนถึงฟูกูชิมะ จากนั้นจึงใช้ทางร่วมกับสายหลักโออุ
อหิงสาในศาสนาเชน

ในศาสนาเชน อหิงสา  เป็นหลักการหลักสำคัญพื้นฐานของศาสนา คำว่า "อหิงสา" แปลว่า "การไม่รุนแรง" (nonviolence) การไม่ทำร้าย และปราศจากความคิดที่จะทำร้ายสิ่งมีชีวิตอื่นใด การปฏิบัติต่าง ๆ ในศาสนาเชน โดยเฉพาะการทานมังสวิรัติ ล้วนแล้วแต่มาจากหลักพื้นฐานของอหิงสาทั้งนั้น หลักอหิงสาในศาสนาเชนต่างจากในปรัชญาอินเดียอื่น ๆ มาก ความรุนแรง (หิงสา violence) ในศาสนาเชนไม่ได้หมายถึงแค่การทำร้ายผู้อื่น แต่หมายถึงการทำร้ายตนเองด้วย อันทำให้ออกห่างจากการเข้าถึงโมกษะ (การหลุดพ้นจากสังสารวัฒ) นอกจากนี้ยังต้องถือหลักอหิงสาต่อสิ่งมีชีวิตทั้งปวง ไม่เพียงแต่มนุษย์ สัตว์ แต่รวมถึงพืช ต้นไม้ จุลินทรีย์ แบคทีเรีย สิ่งมีชีวิตขนาดเล็กกว่าตาเปล่ามองเห็น และสิ่งที่มีความเป็นไปได้ว่าจะมีชีวิต ทุกชีวิตล้วนได้รับการเคารพและล้วนมีสิทธิ์ที่จะได้ดำรงชีวิตอยู่โดยปราศจากความกลัว สิ่งมีชีวิตทั้งปวงจะไม่ต้องกลัวผู้ที่ถือหลักอหิงสา การปกป้องชีวิตอื่นนั้นเรียกว่า "อภัยธานัม" (abhayadānam) ถือเป็นการทำบุญที่สูงสุดที่มนุษย์คนหนึ่งจะกระทำได้
อหิงสา นอกจากจะหมายถึงการไม่รุนแรงในเชิงกายภาพและการกระทำแล้ว ยังหมายถึงความคิดที่ปราศจากความอยากที่จะสร้างความรุนแรงใด ๆ ด้วย ดังนั้นศาสนาเชนจึงยึดหลักการทานมังสวิรัติมาเป็นเวลาช้านานแล้ว
เจบีเจไนน์ไฟฟ์

เจบีเจไนน์ไฟร์ (เกาหลี: ) เป็นชาวเกาหลีใต้ ก่อตั้งโดย Hunus Entertainment ในปี 2018 ปัจจุบันบริหารงานโดยสตาร์โรดเอนเตอร์เทนเมนต์ ประกอบด้วยสมาชิกคือ เคนตะ และ ซังกยุน เปิดตัวครั้งแรกเมื่อวันที่ 30 ตุลาคม 2018 กับซิงเกิล "Home"
ประวัติ.
2018: การก่อตัวและการเปิดตัว.
ไม่นานหลังจากที่ เจบีเจ ได้ยุบวงไป ได้มีการประกาศว่าซังกยุน และ เคนตะ จะทำกิจกรรมกันต่อไป ทั้ง2คนแสดงละครในเว็บที่ผลิตโดย Star Road Entertainment และ เรื่อง"Barefoot Diva" (ฮันกึล:맨발의디바) เป็นละครตลกโรแมนติกที่บอกเล่าเรื่องราวของชายหนุ่มสองคนที่พบกับผีในสตูดิโอบันทึกเสียงของพวกเขา ฉายเมื่อวันที่ 11 สิงหาคม 2018
ในงานแฟนมีทติ้งที่จัดขึ้นในกรุงโซลเมื่อวันที่ 7 กรกฎาคม 2018 ซังกยุน และ เคนตะ ประกาศว่าพวกเราจะทำกิจกรรมในฐานะวงดูโอ แต่ชื่อยังไม่ได้ถูกเปิดเผย ในวันที่ 17 สิงหาคมทั้งคู่ได้เปิดเผยชื่อ เจบีเจไนน์ไฟร์ อย่างเป็นทางการซึ่งเป็นชื่อที่ระลึกถึง เจบีเจ ขณะเดียวกันก็หมายถึงปีเกิดของพวกเขาในปี 1995
เจบีเจไนน์ไฟร์ จัดแสดงโชว์เคสของพวกเขาในวันที่ 30 ตุลาคม 2018 หลังจากการเปิดตัว EP แรกของพวกเขาที่ชื่อว่า "Home"
2019: "Awake".
ในวันที่ 10 มีนาคม 2019 มีการประกาศว่าซังกยุนออกจากต้นสังกัด และลงนามในสัญญาพิเศษกับ Star Road Entertainment ทำให้ เจบีเจไนน์ไฟร์ สังกัดและทำกิจกรรมภายใต้ Star Road ต่อไป
พิทักษ์ชัย ลิ้มรักษา

พิทักษ์ชัย ลิ้มรักษา (ชื่อเล่น: พรีเมียร์; เกิดวันที่ 27 มีนาคม พ.ศ. 2540) เป็นนักฟุตบอลชาวไทย เล่นในตำแหน่งแบ็กซ้าย หรือ ปีกซ้าย ปัจจุบันเล่นให้กับโปลิศ เทโร ในไทยลีก 2
สโมสร.
เมืองทอง ยูไนเต็ด.
พิทักษ์ชัย ได้ลงเล่นในไทยลีก กับเมืองทอง ยูไนเต็ด เป็นครั้งแรกในวันที่ 20 เมษายน พ.ศ. 2562 โดยเป็นหนึ่งใน 11 ผู้เล่นตัวจริงในนัดที่แพ้การท่าเรือ 1–2
ทีมชาติ.
พิทักษ์ชัย ได้รับคัดเลือกเป็นผู้เล่นทีมชาติไทยรุ่นอายุไม่เกิน 21 ปี เมื่อวันที่ 10 สิงหาคม พ.ศ. 2560
โบสถ์นักบุญแอนโทนี (โกจจิกเฑ)

โบสถ์นักบุญแอนโทนี  เป็นสักการสถานในศาสนาคริสต์นิกายโรมันคาทอลิก ในสังกัดอัครมุขมณฑลโคลัมโบ ประเทศศรีลังกา โบสถ์แห่งนี้ตั้งอยู่ในย่านโกจจิกเฑ (Kochchikade) เขตโกตาเหนา (Kotahena) โคลัมโบ สร้างขึ้นเพื่ออุทิศแด่นักบุญแอนโทนีแห่งปาดัว โบสถ์แห่งนี้ได้รับสถานะ "สักการสถานแห่งชาติ" (national shrine) เรลิกสำคัญของโบสถ์นี้คือชิ้นส่วนลิ้นของนักบุญแอนโทนี ซึ่งบรรจุไว้ในกล้องแก้วพร้อมกับรูปปั้นของนักบุญแอนโทนี ซึ่งตั้งอยู่ตรงทางเข้าของโบสถ์
โบสถ์แห่งนี้ตกเป็นเป้าในเหตุระเบิดในประเทศศรีลังกา พ.ศ. 2562
ปูนซีเมนต์เอเซีย

บริษัท ปูนซีเมนต์เอเซีย จำกัด (มหาชน) (ชื่อย่อ: ACC) บริษัทดำเนินธุรกิจเป็นผู้ผลิตและจำหน่ายปูนซีเมนต์ รายใหญ่แห่งหนึ่งในประเทศไทย จดทะเบียนเป็นบริษัทจำกัดมหาชนตั้งแต่วันที่ 2 กรกฎาคม 2539 ปัจจุบันปูนซีเมนต์เอเชีย มีสำนักงานใหญ่อยู่ที่ เลขที่ 23/124-128 ซอยศูนย์วิจัย ถนนพระราม 9 แขวงบางกะปิ เขตห้วยขวาง กรุงเทพมหานคร 10310 โดยผลิตและจัดจำหน่ายปูนซีเมนต์ภายใต้ชื่อ "ปูนดอกบัว" และมีบริษัทผลิตและจำหน่ายคอนกรีตผสมเสร็จ คือบริษัท เอเซียผลิตภัณฑ์ซีเมนต์ จำกัด เป็นบริษัทในเครือ
ประวัติ.
บริษัทได้รับการจดทะเบียนจัดตั้งเป็นบริษัทจำกัด และถือกำเนิดขึ้นเมื่อวันที่ 23 สิงหาคม พ.ศ. 2532 ประกอบธุรกิจผลิตและจัดจำหน่ายปูนซีเมนต์ โดยได้ทำการก่อสร้างโรงงานปูนซีเมนต์ขึ้นบนเนื้อที่กว่า 1,000 ไร่ ที่ตำบลพุกร่าง อำเภอพระพุทธบาท จังหวัดสระบุรี และได้จัดตั้งเป็นนิติบุคคลประเภทบริษัทมหาชนจำกัด ด้วยทุนจดทะเบียน 4,670,523,072 บาท ในวันที่ 2 กรกฎาคม 2539 ต่อมาในปี พ.ศ. 2546 บริษัท ปูนซีเมนต์เอซีย จำกัด (มหาชน) ควบรวมกิจการกับบริษัทชลประทานซีเมนต์ จำกัด (มหาชน) ซึ่งจดทะเบียนก่อตั้งเมื่อวันที่ 12 กันยายน พ.ศ. 2499 รัฐบาลสมัยนั้นได้มีมติให้สร้างเขื่อนอเนกประสงค์เพื่อใช้ผลิตกระแสไฟฟ้า และ เพื่อประโยชน์ในด้านการชลประทานขึ้นเป็นแห่งแรกในประเทศไทยที่ อำเภอสามเงา จังหวัดตาก โดยได้รับพระราชทานพระปรมาภิไธยให้เป็นชื่อของเขื่อนแห่งนี้ว่า เขื่อนภูมิพล บริษัทชลประทานซีเมนต์ จำกัด (มหาชน) มีโรงงานปูนซีเมนต์ 2 แห่ง ที่อำเภอตาคลี จังหวัดนครสวรรค์ และอำเภอชะอำ จังหวัดเพชรบุรี
เคาน์เตสลูอานาแห่งออเรนจ์-นัสเซา

เคาน์เตสลูอานาแห่งออเรนจ์-นัสเซา  เกิดเมื่อวันที่ 26 มีนาคม 2548 ณ ลอนดอน เป็นพระธิดาคนใหญ่ใน เจ้าชายฟริโซแห่งออเรนจ์-นัสเซา และ เจ้าหญิงมาเบลแห่งออเรนจ์-นัสเซา เป็นพระราชนัดดาใน สมเด็จพระราชินีนาถเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ เป็นพระราชภาติยะใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงมีพระบิดาและพระมารดาทูลหัวคือ เจ้าชายคอนสตันตินแห่งเนเธอร์แลนด์ อะเมลี วิสเซอ สมิท บารอนเนสโซฟี คอนเดร็ก และ เอ็มมา เบอร์นาโด เธอมีน้องสาว 1 คน คือ เคาน์เตสซาเรียแห่งออเรนจ์-นัสเซา เธอกับน้องสาวไม่มีสิทธิในการสืบราชบัลลังก์ เนื่องจากพระบิดาและพระมารดาของเธอ เสกสมรสโดยไม่ได้รับการยินยอมจากรัฐสภา ทำให้พระบิดาของเธอก็หลุดพ้นจากการสืบราชบัลลัก์เหมือนกัน ปัจจุบัน เจ้าหญิงมาเบล และพระธิดาทั้ง 2 ประทับในพระราชวังหลวง และออกงานในฐานะพระราชวงศ์
อีเปอร์

อีเปอร์  หรือ อิพร์  เป็นเมืองหนึ่งในมณฑลฟลานเดอร์ตะวันตกของประเทศเบลเยียม ในช่วงสงครามโลกครั้งที่หนึ่ง อีเปอร์เป็นศูนย์กลางของยุทธการระหว่างกองกำลังฝ่ายจักรวรรดิเยอรมันกับฝ่ายสัมพันธมิตร
สโมสรฟุตบอลเอสซีจี เมืองทอง ยูไนเต็ด บี

สโมสรฟุตบอลเอสซีจี เมืองทอง ยูไนเต็ด บี เป็นอดีตทีมสำรอง ของเอสซีจี เมืองทอง ยูไนเต็ด
ประวัติ.
เอสซีจี เมืองทอง ยูไนเต็ด บี ได้ก่อตั้งครั้งแรกในปี พ.ศ. 2562 เพื่อพัฒนาผู้เล่นเยาวชนของสโมสรให้ลงทำการแข่งขันอย่างต่อเนื่อง โดยเริ่มลงเล่นในไทยลีก 4 ฤดูกาล 2562 โซนกรุงเทพและปริมณฑล เป็นฤดูกาลแรก
สนาม.
เอสซีจี เมืองทอง ยูไนเต็ด บี ใช้เอสซีจีสเตเดียม เป็นสนามเหย้าในการแข่งขัน ซึ่งใช้สนามเดียวกันกับทีมชุดใหญ่ของสโมสร
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ไนเตอร์

ไนเตอร์  เป็นรูปผลึกของโพแทสเซียมไนเตรด (KNO3) หรือเรียก ดินประสิว (saltpeter) 
แร่ที่เกี่ยวข้องได้แก่ โซดาไนเตอร์ (โซเดียมไนเตรด), แอมโมเนียไนเตอร์ (แอมโมเนียมไนเตรด) ไนโตรสตรอนเชียไนต์ (สตรอนเชียมไนเตรด) ไนโตรแคลไซต์ (แคลเซียมไนเตรด), ไนโตรแม็กนีไซต์ (แม็กนีเซียมไนเตรด) ไนโตรแบไรต์ (แบเรียมไนเตรด) และไนเตรดทองแดงสองชนิด อันที่จริงธาตุธรรมชาติทุกชนิดในสามหมู่แรกของตารางธาตุและแคตไอออนอีกหลายตัวเกิดเป็นไนเตรดซึ่งพบได้ไม่ค่อยบ่อย ไนเตอร์ใช้เจาะจงเรียกเกลือไนเตรดที่ทราบกันว่าเป็นดินประสิวหลายชนิด (มีเพียงเกลือไนเตรดเท่านั้นที่ทำดินปืนได้ดี) ในช่วงเวลาที่ไนเตอร์และกรดไนตริกอนุพันธ์ของมันใช้ตั้งชื่อธาตุไนโตรเจนในปี 1790
ไนเตอร์ละลายได้ดีมากในน้ำ จึงพบบ่อยที่สุดในสิ่งแวดล้อมแห้งแล้งและร่วมกับแร่ที่ละลายได้อย่างอื่น เช่น ฮาไลด์ ไอโอไดด์ บอเราต ยิปซัม คาร์บอเนตและซัลเฟตที่พบน้อยกว่า แหล่งแร่โซเดียมไนเตรดสำคัญ ("ดินประสิวชิลี" หรือไนตราทีน) อยู่ในทะเลทรายอะทาคามาในประเทศชิลี โพแทสเซียมและไนเตรดตัวอื่นมีความสำคัญมากสำหรับใช้เป็นปุ๋ยและดินปืนในอดีต ปัจจุบันไนเตรดที่ผลิตโดยการสังเคราะห์บรรลุอุปทานส่วนใหญ่ของโลก แต่ยังมีการขุดเจาะแร่ธรรมชาติและมีคุณค่าเชิงพาณิชย์อย่างสำคัญ